Pajenn:Morvan - Buez ar Zent, 1894.djvu/111 - Wikimammenn\nPajenn:Morvan - Buez ar Zent, 1894.djvu/111\n9 a C’houevrer\nsant tit, eskop\nGoulskoude, ann Abostol ne c’hellaz ket chom pell heb he goumpagnoun. Skriva a eure d’ezhan da vont d’he gaout da Nikopolis el leac’h m’en doa sonj da dremen ar goanv, hag er bloaz varlerc’h her c’hasaz da brezeg ann Aviel d’ann Dalmasii. Ac’hano sant Tit a zistroaz da enez Kret, hag hiviziken ne guiteaz mui ann enezenn-ma.\nAl lizer en doa bet digant sant Paol a zo deuet betek ennomp : er Skritur Sakr ema. Ebarz el lizer-ze, ann Abostol a lavar da genta d’he vab ker Tit n’en deuz he lezet e Kret nemed evit renka ann traou n’en deuz ket bet amzer da renka he unan, ha lakaat eskibien all ha beleien er c’heariou a zo enn enezenn. Merka a ra d’he ziskib pe seurt tud a dle da henvel da eskibien ha da biou e tle rei ann Ursiou. Goudeze e tiskouez d’ezhan penaoz en em gemeret evit difazia ha digas var ann hent mad ar re ne d-eont ket ehun aoualc’h gant ar virionez, hag evit kelenn ann holl peb hini hervez he oad hag he stad. Lavaret a ra d’ezhan erfin beza ato skouer ann dud fidel dre he gomzou, dre he oberiou, dre gement feson a zo.\nSant Tit a heuliaz a boent da boent aliou ann abostol sant Paol. Aketuz e oue bepred d’he holl zeveriou a eskop, ha ne ehane da labourat, heb damant ebed d’he boan, evit gloar Doue ha silvidigez ann eneou. Mervel a reaz leun a veritou d’ann oad a bevarzek vloaz ha pevar-ugent, hag he gorf a oue enterret enn iliz m’oa bet sakret eskop gant ann abostol sant Paol.\nPa alier ar gristenien da gerzet var roudou ar zent, kalz a gav digarez da lavaret ne oufent ober traou burzuduz evel o deuz great ar re-ma.\nNe velomp ket e buez sant Tit en defe great miraklou, na zoken pinijennou braz ; penaoz eta eo deuet da veza sant? Oc’h ober ato he zever guella ma chelle, oc’h heul a boent da boent ar c’henteliou hag ann ahou mad roet d’ezhan gant sant Paol. Grit eveldhan : bezit ato fidel d’hoc’h holl deveriou a relijion ; heuillit bepred a boent da boent ar c’henteliou hag ann aliou a ro d’hoc’h ar re a zo karget d’hoc’h hencha da vont d’ar baradoz, hag evelse oc’h sur ive d’en em zantifia e berr amzer.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/111&oldid=137286 »


Nadia Toffa - Wikipedia\nNadia Toffa e 2014\nNadia Toffa, ganet d'an 10 a viz Even 1979 hag aet da Anaon d'an 13 a viz Eost 2019, a oa ur gazetennerez ha kinnigerez skinwel italian. Brudet e oa o kinnig an abadenn fent flemm Le Lene a oa bet meulet e 2017 goude un heuliad furchadennoù tro-dro d'ar saotradur krouet gant testoù nukleel graet el Laboratori Nazionali del Gran Sasso.\nKleñved ha marv[kemmañ | kemmañ ar vammenn]\nD'an 2 a viz Kerzu 2017, Toffa a oa semplet e-pad un enklask en Trieste. D'an 11 a viz C'hwevrer 2018, Toffa he devoa embannet e oa semplet dre un dorzhell hag e oa o stourm a-enep ar c'hleñved.\nD'an 13 a viz Eost 2019 oadet a 40 vloaz, Toffa a oa marvet gant ur c'hrign-bev eus an empenn en he zi e Brescia, goude bezañ bet kaset d'an ospital e penn kentañ miz Gouhere pa oa he yec'hed o vont war fallaat.\nAdtapet diwar « https://br.wikipedia.org/w/index.php?title=Nadia_Toffa&oldid=1845426 »\nKemmoù diwezhañ degaset d'ar bajenn-mañ d'an 18 Gwe 2019, da 06:42.


Wikipedia:Kumuniezh/An ti-chopin/sizhunvezh 02 bloaz 2007 - Wikipedia\nWikipedia:Kumuniezh/An ti-chopin/sizhunvezh 02 bloaz 2007\n< Wikipedia:Kumuniezh | An ti-chopin\n1 08/01/2007 — 14/01/2007\n1.3 Planedennoù ha brezhoneg komzet\n1.5 Plas ar brezhoneg er wikipediaoù\n08/01/2007 — 14/01/2007[kemmañ ar vammenn]\nskrivañ un dra bennak en eil sizhun eus 2007 — An ti-chopin\nBanniel[kemmañ ar vammenn]\nKavet em eus banniel Zakintos. Piv a c'hallo e werniañ diwar an douar? Trugarekaat. Bianchi-Bihan 8 Gen 2007 da 04:44 (UTC)\nLenn ar pennad-mañ da gentañ Skoazell:FAG hag hemañ: Wikipedia:Skoazell. A-hendall, gallout a rafen-me (pe unan bennaket all) ober war-dro an afer-mañ gant ma vije sklaeraat e pelec'h emañ ar skeudenn-se ha petra resis ac'h eus c'hoant ober ganti. --Merour (Neal) (Kaozeal) 8 Gen 2007 da 09:35 (UTC)\nSavet eo bet gant Benoni, trugarez.Bianchi-Bihan 8 Gen 2007 da 16:56 (UTC)\nPlanedennoù[kemmañ ar vammenn]\nAnvioù zo zo bet krouet diwar ijin personel a gredan: Ouran, Ploudo, Neizhan. Eus pelec'h e teu ar gerioù-se? ne vije ket fall gouzout. Shelley Konk 8 Gen 2007 da 08:57 (UTC)\nE geriadur glas Divi Kervella emb. Mouladurioù hor Yezh o c'haver atav. Fulup 8 Gen 2007 da 09:08 (UTC)\nPloudon a gaver e-barzh Gregor Rostrenenn (1732). Ar re all gant Bertou-Kerverzhioù hag A. Even, a gav din.Rognogno 8 Gen 2007 da 10:55 (UTC)\nLakaet eo bet dija Neptun e plas Neizhan, daoust ma chom c'hoazh ar stumm Neizhan e lec'h-mañ-lec'h (met un adkas a zo). Mat eo din lakaat Ouranos (evel an doue) e-lec'h Ouran. Ploudon a seblant poellek a-walc'h (petra a vez graet eus an Doue?). Benoni 8 Gen 2007 da 11:04 (UTC)\nAr respont gwir a zo : pep hini a ra evel a gar. Bremañ e c'haller ober hervez al latin, ar gregach, Gregor, Hemon (Pluto ha Pluton (!) er geriadurig, netra evit Apol(l)on), Kervella. Chom a ra an Du, ar Gwenn, an Hir ar Berr, ar C'halvez, ar C'here, ar C'hemener... (kendalc'ho neb a garo). Bianchi-Bihan 8 Gen 2007 da 16:54 (UTC)\nDoujañs evit ar re o deus labouret war ar pennadoù-se hag ar re a gemer poan embann levrioù ha pennadoù. Kavet e vez Ouran, Neizhan, Ploudon e-barzh geriadurioù An Here (p. 778), pennadoù Talabao ha Rouzig, ha re all moarvat, hag ivez el levrioù nevez embannet gant Apogée diwar-benn Koskoriad an Heol (da lavarout eo koulz lavaret pep tra war an danvez-se), neuze e-lec'h barn ha lezennata war traoù ha n'anavezit ket (da skouer, lavarout e vefe lavaret "Neptun" e kement yezh a zo pa'z eo "Neifion" e kembraeg koulskoude ha "Neivion" e kernev-veureg), pledit mar plij war an danvezioù a vestroniit.Iskomandant Marc'heg 9 Gen 2007 da 17:26 (UTC)\nEvit ur wech on a-du gant Bianchi-Bihan: furoc'h e vije chom gant ar furm Neptun a zo an hini nemetañ testeniekaet er brezhoneg komzet. E 30 vloaz n'em oa morse klevet ar furm Neizhan... Laouen vijen gouzout avat piv 'n eus ijinet ar furm Neizhan!!!Benoni 9 Gen 2007 da 18:14 (UTC)\nAon m'eus e ra goap Benoni eus bed ar brezhoneg. Aon m'eus ivez ne lenn ket ar pezh a vez savet e brezhoneg nag ar pezh a vez skrivet war ar bajenn-mañ war ar marc'had. Gant seurt doareoù e yelo buan ar wikipedia brezhonek d'an traoñ, pa n'int ket gouest zoken da selaou an dud, ha ne vo ket ken den ebet o kemer perzh el labour amañ. Savet m'eus-me meur a zek pennad diwar-benn ar steredoniezh, klasket em boa heuliañ ar c'heleier evit afer statud ar planedennoù, hag ar wikipedia brezhonek a oa bet unan eus ar re gentañ holl (a-raok an hini gallek) evit lakaat an dibaboù skiantel nevez degemeret. Ne ro ket c'hoant kenderc'hel avat. Gwelet a ran e oa poan gollet klask ober vad pa'z eus tud (merourien sañset) prest da gas pep tra da get dre ziouiziegezh.Iskomandant Marc'heg 9 Gen 2007 da 19:58 (UTC)\nN'eo ket peogwir n'hon ket a-du ganit e rafen goap eus bed ar brezhoneg : n'out ket da unan e Breizh o kaout un tamm gouiziegezh war hon yezh. Ha n'eo ket o kunujenniñ an dud e laki anezho da gaout c'hoant selaou ouzhit. N'on ket an hini nemetañ da vezañ burutellet dibab ar gêr "Neizhan" evit ober gant "Neptun": Bianchi-Bihan, hag-eñ yezhoniour ampartoc'h egedon, a zo an hini en deus graet an adkas davet Neptun; Shelley-Konk eo an hini en deus adlakaet ar gaoz war an tem-se. Setu, sioula un tamm, ha selaou te eus ar re all! Ha ro din da c'houzout ur c'horn bro eus Breizh e lec'h ma vije graet gant Neizhan!!! Daoust-hag ez eus??? Piv 'n eus krouet ar gêr-se??? Ha perak implij ur gêr disheñvel a grenn eus hini ar yezhoù-all? Ha perak ijinañ ur gêr e brezhoneg evit un anv divoutin? Setu un nebeut goulennoù: met ma na ouezes nemet kunujenniñ, gwir eo na ri striv ebet evit respont... Tampir. Dedennus e c'hellfe bezañ seurt respontoù, ha pinvidikaüsoc'h evit wikipedia eget da imor fall...Benoni 9 Gen 2007 da 21:01 (UTC)\nNe welan ket perak krediñ eo bet goveliet ur stumm ha n'eo ket bet lennet pe klevet gant den pe den. Evidon-me e tleer ober gant hengounioù ar yezh skrivet hag a-wechoù an hengoun a zeu eus labour Vallée (ha ne oa ket un ijinadenn, un dra studiet spis ne lavaran ket). Diaes eo komz eus ar brezhoneg skrivet ma ne vez tennet kont eus kantadoù a skridoù ne c'hell un den e anavezout mat.\nEvit arguzenniñ war ger pe ger, ret eo ober degas daveoù ma 'z eus tu.\nEvit anv ar planedennoù koulz hag an doueed e kavan gwelloc'h ober gant ar berratadurioù hengounel evel Ouran, met Ploudon em eus merzet gwechoù'zo e tstenn pe destenn, met geriaoueg fizik Diwan a zispak Pluto (ha Neptunus). Evit Neizhan e kavan brav ar furm n'anaveze ket ma mamm-gozh, met adober ar chadenn gant brezhoneg an amzer ma veze lenneien ha skiantourien vras a zo ur pal a-feson ivez.\nUr wech all eo bet degaset ar c'hendiviz war ar yezh-se e maezh ar bajennn savet a-ratozh : http://br.wikipedia.org/wiki/Wikipedia:Kendivizo%C3%B9_reolata/Anvio%C3%B9_skiantel\nBezit war evezh, tudoù, amañ e vez komzet war vuhez hollek ar wikipedia nemetken !\n--Ch. Rogel 9 Gen 2007 da 22:20 (UTC)\nNeuze e rin un tamm respont eno. Bianchi-Bihan 9 Gen 2007 da 22:26 (UTC)\nDaoust ha lennet e vez ar pezh a skrivan amañ (hag ar pezh a skriv tud all) ? n'on ket sur, pa adlenner ar memes enep arguzennoù, daoust ma oa bet respontet dezho (respontet e zeus bet amañ meur a wech pe war ar pajennoù kaozeal evit Daoust-hag ez eus??? Piv 'n eus krouet ar gêr-se??? Ha perak implij ur gêr disheñvel a grenn eus hini ar yezhoù-all? Ha perak ijinañ ur gêr e brezhoneg evit un anv divoutin?). Daveennoù zo bet roet evit an orinoù, ha daveennoù evit traoù embannet nevez zo (geriadurioù, pennadoù, levrioù). Lavaret e ra ar Gembreiz ha Kerne-Veriz gant stummoù dezho. Amañ e vo kavet traoù all  (arabat kemer ar sinaeg eveljust) hag e weler eo implijet Neizhan gant meur a zen disheñvel (Martial Menard, Korvigelloù an Drouiz, ul lec'hienn e morvannaoueg...). Traoù all ha donoc'h a gaver ivez e-barzh Astronymie et onomastique calendaires celtiques gant Joseph Monard embannet gant Label LN e 2005 (p. 51 da skouer).\nHag evit respont da Ha ro din da c'houzout ur c'horn bro eus Breizh e lec'h ma vije graet gant Neizhan!!!. An dud ne reont ket muioc'h gant Meurzh, Gwener, Sadorn... ha piv a gaoze eus se, zo kaeroc'h? Ha ret eo e vije implijet ur ger evit un dra nevez (réacteur, micro-possesseur…) gant an tad-kozh-mañ tad-kozh e lec'h pe lec'h evit kaout ar gwir d’ober gantañ ? Distro da wikipedia robin hood neuze.Iskomandant Marc'heg 10 Gen 2007 da 11:25 (UTC)\nMat e vije lakaat an davennoù-se e dibenn ar pennadoù. Bianchi-Bihan 10 Gen 2007 da 12:06 (UTC)\nDaveennoù evit gerioù a gaver e geriadurig bihan Mouladurioù Hor Yezh pe e Geriadur An Here ? N'eo ket stambouc'h labour kement-se ?Iskomandant Marc'heg 10 Gen 2007 da 20:49 (UTC)\nAnvioù al levrioù (ha niverenn ar bajenn) e traoñ ar pennad. Ma rez amañ e c'hallez tapout da begañ eno. Tud all a ra evel se e pep wiki. Evel se e vo aesoc'h respont d'an dud nevez (a c'hall dont c'hoazh, piv 'oar) a c'houlenno adarre. Met gra evel a gari.Bianchi-Bihan 10 Gen 2007 da 22:30 (UTC)\nPlanedennoù ha brezhoneg komzet[kemmañ ar vammenn]\nEvit respont da Venoni : Lakaet 'peus ar gaoz war ar brezhoneg komzet ha goulennet 'peus e pe gorn eus Breizh e vez lavaret Neizhan. Anaout a rez a-walc'h ar respont : e neblec'h eveljust. Ha perak ? Peogwir n'eo ket ur ger kozh : d'an 23 a viz Gwengolo 1846 e oa bet dizoloet ar blanedenn-se, setu ne gavi roud ebet anezhi nag er Barzhaz Breizh, nag er c'hontadennoù kozh, nag er gwerzioù hengounel. Petra e vo graet eus Neptun e brezhoneg. Ur fazi eo soñjal e c'hell pep yezh degemer forzh peseurt sonioù estren enni. An italianeg, da skouer, ne blij ket dezhañ ar c'hensonennoù disheñvel kichen-ha-kichen, setu e lavarer otto evit okto ha Nettuno evit Neptun en italianeg. Pa lenner un tammig diwar-benn istor ar brezhoneg e weler penaos eo bet emdroet ar c'hensonennoù-se : okt > eizh, captif > kaezh, keizh.\nSetu e soñj din ez eus bet fellet d'ar re o doa brezhonekaet Neptun heuliañ emdroadur naturel ar brezhoneg. Marteze e fazian, met gallout a ran ober ur goulenn d'am zro : e peseurt korn eus Breizh, e peseurt rannyezh e c'heller klevet an heuliad sonioù pt (kaozeal a ran eus brezhoneg hengounel ha naturel ha n'eo ket eus tud a laka gerioù gallek en o c'haoz sof-kont. --Yun (kaozeal) 10 Gen 2007 da 18:36 (UTC)\nHa splannoc'h c'hoazh : ar brezhoneg seizh e-skoaz al latin septem (galleg: sept 7). Rognogno 11 Gen 2007 da 12:07 (UTC)\nRespont da Bianchi-Bihan kaset war ar bajenn savet evit toullañ kaoz war an anvioù skiantel : http://br.wikipedia.org/wiki/Wikipedia:Kendivizo%C3%B9_reolata/Anvio%C3%B9_skiantel . --Ch. Rogel 10 Gen 2007 da 22:16 (UTC)\nMikonos[kemmañ ar vammenn]\nE Mikonos e c'hallfed gwelout ur pelikan o pourmen e kêr... Shelley Konk 9 Gen 2007 da 15:08 (UTC)\nPlas ar brezhoneg er wikipediaoù[kemmañ ar vammenn]\nHa notennet ho peus emañ ar brezhoneg en 53vet renk pa 'z eus 2 wikipedia saoznek? Skrivet eo er MetaWiki war deizlevr ar wikipediaoù. --Ch. Rogel 9 Gen 2007 da 22:20 (UTC)\n...da sevel, en Atalant. Trugarekaat. Bianchi-Bihan 10 Gen 2007 da 11:34 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_ti-chopin/sizhunvezh_02_bloaz_2007&oldid=126508 »\nKemmoù diwezhañ degaset d'ar bajenn-mañ d'an 19 C'hwe 2007, da 10:36.


Pajenn:Marigo - Buez ar Saent.djvu/370 - Wikimammenn\nPajenn:Marigo - Buez ar Saent.djvu/370\nbremâ Sant Germen, hac ur gouent caër dindan direction an Escop santel, pehini a gargas ar gouent-ze a religiuset fervant, da bere e roas evit quenta abad, Sant Droctovee e Zisquibl. Cetu eno ar goumancamant eusan Abati quer brudet, Sant Germen-de-Pre.\nAn navet var-nuguent a viz Maë.\nAr Sant-mâ guinidic a Syrii n’en devoa quet quent aznevezet peguen leun eo ar bed a zangerou evit an ene ma pellee dious an oll occasionou pirillus ha dious compaignunez ar re e pere e remerque nebeut a zevotion ; n’en em gountantas quet memes a guemense, quemeret a reas c’hoas ar resolution da vont da glasq ul lec’h sur evit conservi e innocanç.\nAr reputation vras eus an hermitet santel a bere\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/370&oldid=134488 »


Pajenn:Le Gonidec - Bibl Santel pe Levr ar Skritur Sakr, eil levr.djvu/56 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/56\n11. Ann Aotrou a rôi d’id éhan bépréd, hag a leûniô da éné gan̄d hé skédou, hag a lardô da eskern ; hag é vézi ével eul liors douret bépréd, hag ével eur feun̄teun é péhini na ziouér két ann dour.\n12. Al lec’hiou enn-od péré a vézô didûd pell a vézô, a zeûi da véza leûn a ziez ; té a zavô diazézou kalz brôadou ; ha té a vézô galvet saver girsier, hag aozer raven̄tou évid ann éhan.\n13. Ma na gerzez két é deiz ar sabbat, ma na réz két da ioul em deiz santel, mar galvez ar sabbat eunn éhan dudiuz, eunn deiz san̄tel hag hétuz d’ann Aotrou, mar mirez anézhan̄ héb heûlia da hen̄chou, hép klaskout da ioul, hép komza enn-anér :\n14. Neûzé é kavi da zudi enn Aotrou, ha mé az gorréô dreist ar péz a zô ann uc’héla war ann douar, hag é rôinn d’id évid en em vaga digwéz Jakob da dâd ; râg génou ann Aotrou en deûz komzet.\nPéc’héjoû Israel a vîr na vézô dieûbet.\n1. Chétu né két berréet dourn ann Aotrou, évit na hellfé két dieûbi, ha né két pounnéréet hé skouarn, évit na hellfe két klévout.\n2. Hôgen hô fallagriézou eo hô deûz lékéat eur rann étré c’houi hag hô Toué, hag hô péc’héjou eo hô deûz kuzet hé zremm diouz-hoc’h, évit na zélaouô két ouz-hoc’h.\n3. Râg hô taouarn a zô saotret gan̄d ar goâd, hag hô piziad gan̄d ar fallagriez ; hô muzellou hô deûz lavaret gévier, hag hô téôd gwall gompsiou.\n4. N’eûz dén a c’halv ar reizded, nag a varn gan̄t gwirionez ; hôgen lakaad a réon̄t hô fisian̄s é nétrâ, ha na lévéron̄t némét gévier : ar c’hlac’har a en̄géhen̄ton̄t, hag ar fallagriez a c’hanon̄t.\n5. Viou aspik hô deûz dozvet, ha gwiad-kefnid hô deûz gwéet. Néb a zébrô euz hô viou, a varvô ; ha ma hô lékéeur da wiri, é savô eur bazilik anézhô.\n6. Hô lien na rai két a ziḻad d’ézhô ; n’en em c’hôlôin̄t két gan̄d hô labour ; râk didalvez eo hô ôberiou, hag eul labour a fallagriez eo labour hô daouarn.\n7. Hô zreid a réd étrézeg ann droug, hag hî a hast da skuḻa ar goad dinam. Ménosiou didalvez eo hô ménosiou ; gwastadur ha gwask n’eûz kén enn hô hen̄chou.\n8. Na anavézon̄t két hen̄t ar péoc’h, ha n’eûz két a reizded enn hô c’hamméjou ; raven̄chou trôidelluz hô deûz en em c’hréat ; piou-bennâg a gerz enn-hô na anavez két ar péoc’h.\n9. Râk-sé ar varnédigez a bella diouz-omp, hag ar reizded na hell két hon tizout ; ar goulou a c’hortozomp, ha chétu ann dévalien ; ar skéd, hag é valéomp enn amc’houlou.\n10. Pafala a réomp a-héd ar môgériou ével tûd-zall, toulbaba a réomp ével pa vemp dilagad ; en em steki a réomp da grésteiz ével pa vé nôz, enn dévalien émomp ével tûd-varô.\n11. Iuda a réomp ével oursed, grougousa hag hirvoudi a réomp ével koulmed ; ar varn a c’hôrtozomp, ha né két deûet ; ar zilvidigez, hag eo pélléet diouz-omp.\n12. Râk paottet eo hor fallagriézou dira-z-oud, hag hor péc’héjou hô deûz tésténiet enn hon énep ; râg hor gwallou a zô gan-é-omp, hag hor fallagriézou a anavézomp.\n13. Péc’het hon eûz, gévier hon eûz lavaret a-éneb ann Aotrou ; distrôet omp, évit na gerzchemp két war-lerc’h hon Doué, ô gwall-gomza, ô terri hé lézen ; en̄géhen̄tet hon eûz, hag hon eûz ganet eûz hor c’haloun gériou gaou.\n14. Ar varnédigez é deuz trôet hé c’hein d’é-omp hag ar reizded a zô éat pell : râk diskaret eo bét ar wirionez el leûr-géar, hag ann éeunded n’en deûz két géllet mon̄d enn-hi.\n15. Hag ar wirionez a zô bét an̄kounac’héet ; hag ann hini a zô en em dennet diouc’h ann drouk a zô bét mac’het ; hag ann Aotrou en deûz hé wélet ; hag eo bét drouk dira-z-han̄, ô véza na oa mui a reizded.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/56&oldid=156904 »\nKemmoù diwezhañ degaset d'ar bajenn-mañ d'an 20 Meu 2020, da 16:17.


Maria di Modena - Wikipedia\nMaria di Modena, poltredet gant Simon Pietersz.\nMaria di Modena, pe Maria Beatrice Eleonora Anna Margareta Elisabeta d'Este, pe c'hoazh, diwezhatoc'h, ar Rouanez Mari (Queen Mary), ganet d'ar 5 a viz Here 1658 ha marvet d'ar 7 a viz Mae 1718, a oa ur briñsez italian hag a voe eil pried ar roue Jakez II Bro-Saoz.\nD'an 23 a viz Ebrel 1685, ha hi oadet 27 vloaz, e voe lakaet war he fenn kurunenn Bro-Saoz, Bro-Skos hag Iwerzhon.\nMerc'h e oa da Alfonso IV d'Este, dug Modena ha Reggio, ha da Laura Martinozzi, nizez d'ar c'hardinal brudet Giulio Mazzarino.\nUn nebeud mizioù goude ganet ur mab dezhi e voe rediet da guitaat Bro-Saoz gant an Eil Dispac'h saoz, ha repu a gavas e Bro-C'hall, gant he bugel, James Francis Edward Stuart. Pedet e voe gant ar roue gall Loeiz XIV da chom e kastell Saint-Germain-en-Laye. Eno e varvas e 1718.\nBeziet e voe e kouent Chaillot, distrujet e-pad an Dispac'h gall e dibenn an XVIIIvet kantved.\nCharles, Dug Cambridge\nAdtapet diwar « https://br.wikipedia.org/w/index.php?title=Maria_di_Modena&oldid=1931690 »


Stumm eus an 23 Gen 2008 da 22:16\n460 okted ouzhpennet , 13 vloaz zo\nouzhpennañ liammoù etrewiki, kempenn\nStumm eus an 18 Gen 2008 da 13:31 (kemmañ)\nStumm eus an 23 Gen 2008 da 22:16 (kemmañ) (dizober)\n[[Skeudenn:Laure Manaudou dsc03675.jpg|250px|right]]'''Laure Manaudou''' zo bet ganet e [[Villeurbanne]], d'an 9 a viz Here []. Lesanvet eo « ''la reine des bassins '' ». MuzuliañMentet eo a ra 1m80 ha pouezañ a ra 63kg. He sign- stered zo « balañs ».\t▼\nRecevet he deus an titl a « ''chevalier de la légion d'honneur '' » e []. Gounezet he deus ur vedalenn aour er J.O. Gantwar ar 400m neuñv libr (e 4'5''34)e [], e Athènes[[Aten]]. Tapet he deus rekord ar bed eus ar 200m neuñv libr (e 1'55''52) e [], e [[Melbourne]].\t▼\nNeuial a ra etre 15km ha 20km bemdez. Kroget he deus d'ober kenstrivadegoù da 8 vloaz. E [], da 13 bloazvloaz, he deus graet kampionnad Frãns. Da 14 bloaz, eo aet ere rannvro Pariz gant [[Philippe Lucas]], he gourdoner. He fal da zont zo J.O. Pékin[[Beijing]] e [].▼\n▲ Laure Manaudou zo bet ganet e Villeurbanne, d'an 9 a viz Here 1986. Lesanvet eo « la reine des bassins ». Muzuliañ a ra 1m80 ha pouezañ a ra 63kg. He sign- stered zo « balañs ».\n▲ Recevet he deus « chevalier de la légion d'honneur » e 2004. Gounezet he deus ur vedalenn aour er J.O. Gant ar 400m neuñv libr (e 4'5''34)e 2004, e Athènes. Tapet he deus rekord ar bed eus ar 200m neuñv libr (e 1'55''52) e 2007, e Melbourne.\n[[Rummad: Ganidigezhioù e 1986]]\nAdtapet diwar « https://br.wikipedia.org/wiki/Dibar:MobileDiff/284154 »


Gavriniz, an Arvor-Baden - Paysages de mégalithes\n« Pennoberenn » eus an Neolitik, Gavriniz zo ur c’harn savet war un enezennig, ha brudet-kaer eo abalamour d’an engravadurioù war e speurennoù.\nSavet eo ar c’harn bras-se e Gavriniz, e-tal an Arvor-Baden. Stummet eo gant un hir a vez gant un trepas, ha goloet eo gant ur bern bras a vein-pastur. Stouvet e oa gwechall, ha digoret e oa bet e-pad ar bloavezhioù 1830. Goude-se e oa bet furchet ar monumant gant an aotrou De Closmadeuc, ha neuze, etre 1978 ha 1984, gant an aotrou Rouz. Gant-se e ouzer e oa bet savet en hanterenn gentañ eus ar IVvet milved. Hiziv c’hoazh e reer enklaskoù diwar e benn, ha renet ez int gant an aotrou Cassen (http://lara-polen.univ-nantes.fr/membres/cassen-serge/gavrinis-larmor-baden-morbihan-a/).\nEmañ dibarded vras Gavriniz en doare m’eo bet savet an diabarzh anezhi : al leur daret, ha dreist-holl ar speurennoù gant engravadurioù puilh ha fin. Diwar an 29 filer, 23 zo goloet penn-da-benn, pe dost, gant engravadurioù. Kavout a reer arouezioù a weler alies war ar savadurioù neolitek en Arvorig : kammelloù, naered, skoedoù, lavnennoù bouc’hili, kebrennoù hag ivez gwaregoù gant skinoù.\nHervez disoc’hoù ar furchadennoù e oa bet klozet ar monumant-se e fin ar IVe kantved a-raok hon oadvezh, stouvet an trepas hag an digor anezhañ gant ur bern mein, just war-lerc’h ma oa bet an tan-gwall er framm koad a oa dirazañ.\nUn enezenn eo Gavriniz en deiz hiziv, rak savet eo ar mor abaoe an Neolitik ; er c’houlz-se e stumme un dorgenn stag ouzh an Arvor-Baden, a-us ur stêr hag a zispartie anezhi diouzh torgenn ar Lannig.\nPerc’hennet eo al lec’hienn-se gant ar Mor-Bihan ha meret eo gant Kompagnunezh Porzhioù ar Mor-Bihan. Evit gouzout hiroc’h diwar-benn an eurioù gweladenniñ : http://www.sagemor.com/gavrinis.html.


Leo Perutz (2 a viz Du 1882 e Praha - 27 a viz Eost 1957 e Bad Ischl) a oa ur skrivagner alamanek eus Aostria.\nEus ur familh yuzevien e oa. Ober a reas studioù matematik e Vienna ha goude-se e kavas labour gant ar gompagnunezh Assicurazioni Generali e Trieste (a oa en Impalaeriezh Aostria da neuze). Gloazet e voe war talbenn ar Reter e-pad ar Brezel-bed Kentañ. E-pad ar brezel e embannas e levr kentañ, Die dritte Kugel. Beajiñ a reas er bloavezhioù 1920, da Dunizia, d'an Unvaniezh Soviedel. Embann a reas levrioù all ha tamm-ha-tamm e tapas brud.\nDegemeret e voe gant Gorsedd Breizh e Rieg e 1927 ; diwar neuze e voe mignon gant Taldir Jaffrennou ha skoazell a roas d'ar gelaouenn An Oaled hag e anv a weler e-touez madoberourien ar gelaouenn. Ur skrid bennak gantañ a voe embannet gant An Oaled.\nE 1933 e voe berzet unan eus e levrioù, St. Petri Schnee, gant an nazied. E 1938 e tec'has da Balestina. Ober a reas e annez e Tel Aviv. Alese e kasas lizhiri da zifenn Frañsez Jaffrennou, a oa bet harzet ha toullbac'het e fin an Eil Brezel-bed : an eil da brokulor lez-varn Roazhon, d'ar 16 a viz Gouere 1945, hag egile d'ar jeneral de Gaulle, d'ar 1añ a viz Here 1945.\nAdalek 1954 e tistroas da Aostria, evit e vakañsoù. Pa oa o vakañsiñ e Bad Ischl, e-kichen Salzburg, eo e varvas d'ar 25 a viz Eost 1957.\nDas Mangobaumwunder. Eine unglaubwürdige Geschichte (1916)\n↑ An Oaled, niverenn 67, kentañ trimiziad 1939 : \n↑ Le marquis de Bolibar, An Oaled, trede trimiziad 1928\nAdtapet diwar « https://br.wikipedia.org/w/index.php?title=Leo_Perutz&oldid=1888332 »\nDernière modification le 20 Du 2020, à 11:34\nKemmoù diwezhañ degaset d'ar bajenn-mañ d'an 20 Du 2020, da 11:34.


C'hlodio — Wikipedia\nPoltred C'hlodion, hervez ur vedalenn c'hall, graet gant 1720, gant Jean Dassier (1676-1763)\nC'hlodio (war-dro 392 -448 ) pe Chlodio, Clodio, Clodius, Clodion, Cloio, Chlogio) a oa roue ar Franked Salian en Dierniezh Verovingian.\nHervez Gregor Teurgn e voe anvet da roue war-lerc'h Teodomir, hep na oufemp pe e teuas tre war e lerc'h pe meur a vloaz goude.\nE 428 e klevas C'hlodio e oa dizifenn kêrioù Gallia Belgica. En amzerioù-se e oa bet kemeret kalz soudarded er broioù-se gant ar jeneral roman Aetius da stourm ouzh ar Vizigoted. Aes e voe dezho trec'hiñ war ar Romaned ne oant ket war evezh. Kemeret e voe Tournai gant C'hlodio, ha Cambrai, hag ar vro betek ar stêr Somme. N'eo ket preizhañ aes eta a felle dezhañ ober met astenn e c'halloud war ur vro etre ar Roen, ar Somme, ar Meuse ha Mor an Hanternoz .\nEn 431 edo C'hlodion o lidañ eured unan eus pennbrezelourien e arme nepell diouzh bourk Helena — e-kichen Arras moarvat— hag argadet e voe gant ar jeneral Aetius hag letanant Majorien. Ar jeneral a felle dezhañ adkemer an douaroù aloubet gant ar Franked. C'hlodio ne oa e-tailh da stourm, ma rankas tec'hel. Koll a reas evel-se ar vro gounezet diwar-goust an Impalaeriezh roman en tu-mañ d'ar Roen.\nRen a reas e-pad 20 vloaz, ha mervel war-dro 450. N'anavezer ket anv e wreg, n'ouzer ket pet bugel en doe. Tad e vije da Mérovée.\nAdtapet diwar « https://br.wikipedia.org/w/index.php?title=C%27hlodio&oldid=1639065 »\nKemmoù diwezhañ degaset d'ar bajenn-mañ d'an 16 Ebr 2015, da 15:23.


Tresadennoù-bev - Wikipedia\nUr marc'h blivet dre rotoskoperezh diwar\nluc'hskeudennoù gant Eadweard Muybridge (1830-1904)\nEizh tresadenn hepken a ya d'e ober.\nTresadennoù-bev a reer eus filmoù graet diwar un heuliad tresadennoù ; disheñvel int diouzh ar blivadennoù, a c'hall bout graet diwar margodennoù, delwennoù pri pe doaz-merat, karton, hag all.\n1.1 An deroù\n1.2 An oadvezh aour\n1.3 Ar skinwel\n2.1 Stankter ar skeudennoù\n2.2 Ar stlenneg\nEn Henoadvezh ar maen dija e klaskas an dud tresañ fiñvadennoù war mogerioù ar c'hevioù, pa weler loened livet gant lies izili treset an eil re war ar re all, pep unan gant un emzalc'h disheñvel diouzh hini ar re all.\nEn XIXvet kantved e voe graet meur a daol-arnod a-benn blivañ skeudennoù :\nAn tomatrop e 1824 gant ar Breizhveurad John Ayrton Paris. Ur skeudenn dreistlakaet ouzh unan all e oa.\nAr zoetrop e 1834, gant ar Saoz William George Horner ; un doare a oa bet ijinet abretoc'h gant ar Sinaad Ting Huan war-dro ar bloavezh 180 GJK.\nAr fenakistoskop e 1841, gant ar Belgiad Joseph Plateau.\nAr folioskop e 1868 gant ar Saoz John Barnes Linnett, anvet kineograph gantañ.\nAr praksinoskop e 1877 gant ar Gall Charles-Émile Reynaud ; par d'ar zoetrop e oa.\nAr zoopraksiskop e 1879 gant ar Saoz Eadweard Muybridge.\nAn elektrotakiskop e 1887 gant an Alaman Ottomar Anschütz.\nAr mutoskop e 1894 gant an Amerikan Herman Casler.\nUr zoetrop (1834)\nValsenn en ur fenakistoskop\nUr folioskop (1886)\nUr praksinoskop (1879)\nD'an 28 a viz Du 1892 e voe bannet an dresadenn-vev gentañ war ur skramm dirak arvesterien, e Mirdi Grévin e Paris, gant Charles-Émile Reynaud hag e braksinoskop. Pauvre Pierrot eo hec'h anv ; pemp kant skeudenn livet war ur film trebarzhet a ya d'he sevel, ha war-dro 15 munutenn e pad. Tremen 500 000 a dud o devoa he gwelet e 1900.\nUr skeudenn eus film J. S. Blackton\nE 1906 e voe bannet an dresadenn-vev gentañ bet graet dre luc'hskeudenniñ tresadennoù : Humorous Phases of Funny Faces ("Pazennoù fentus eus dremmoù ebat"), gant an treser J. Stuart Blackton.\nGwelet a reer penn ur gwaz ha hini ur vaouez, treset gant kleiz war un daolenn zu : mousc'hoarzhin a reont, ha luc'hadennoù, kent koshaat ha dont divalav ; ar gwaz neuze a vann moged e segalenn war dremm ar vaouez, ha dorn an treser a ziverk an div dudenn ; goude-se, ur furlukin a laka ur c'hi da lammat dre ur c'helc'h.\nTeir munutenn hepken e pad Humorous Phases of Funny Faces, hogen an dresadenn-vev gentañ eo hervez lod istorourien ar sinema.\nAn darn vrasañ anezho avat a laka Fantasmagorie, gant ar Gall Émile Cohl e 1908, da gentañ film tresadennoù-bev en Istor : pa oa oberenn J. S. Blackton un heuliad tresadennoù luc'hskeudennet ez eo Fantasmagories savet diwar 700 tresadenn filmet div wech. Ur vunutenn ha 40 eilenn eo padelezh ar fim, evit diskouez 1400 tresadenn.\nKendelc'her a reas É. Cohl gant e labour : Le cauchemar du fantoche, a zo bet kollet, hag Un drame chez les fantoches, e 1908 o-div.\nE 1914 e voe berzh bras gant ur film tresadennoù-bev arall anvet Gertie the Dinosaur ha savet gant an Amerikan Windsor McCay. Ar wech kentañ eo ma weled un dudenn (hag un dinosaor war an dro) o fiñval en un doare naturel.\nDa heul war an daolenn a enor e voe Felix the Cat gant an Aostralian Pat Sullivan hag an Amerikan Otto Messner e 1919, hag Oswald the Lucky Rabbit gant Walt Disney e 1927.\nE gwenn ha du e oa an holl filmoù-se.\nAn oadvezh aour[kemmañ | kemmañ ar vammenn]\nSkritell ar film, 1928\nAdal neuze ha betek ar bloavezhioù 1960 e voe kenderc'het un niver bras a filmoù tresadennoù-bev, a veze diskouezet er salioù kent an hirfilmoù.\nEtre pemp ha dek munutenn e padent. Kompagnunezhioù bras-divent a voe savet evit o fardañ, er Stadoù-Unanet pergen : Walt Disney Animation Studios zo anavezet er bed a-bezh, koulz ha Warner Bros Cartoons da skouer.\nE 1926 e voe bannet My Old Kentucky Home gant an Amerikan Max Fleischer, ar film tresadennoù-bev kentañ gant trouzioù ennañ ; siwazh, dre wall an teknik bet implijet ne oa ket ar son kempred-rik gant ar skeudennoù.\nReizhet e voe an traoù e 1928 gant Walt Disney hag e film Steamboat Willie ; gant ur son disi e voe gwelet Mickey Mouse evit ar wech kentañ.\nLivioù a oa bet dija e filmoù tresadennoù-bev, met Walt Disney adarre a stalias ar skouer gant Flowers and Trees e 1932, pa voe ar filmaozer kentañ oc'h ober gant teknik an Technicolor evit ur film tresadennoù-bev.\nSkouerioù all a voe staliet gant Walt Disney, evel ar c'hamera liestalenn a ro un doare bos d'ar film dre lakaat taolennoù da fiñval a-dreñv ar skeudenn bennañ ; The Old Mill (1937) zo ur bennoberenn er c'heñver-se. E 1937 ivez e voe ti Disney oc'h embann an hirfilm kentañ e tresadennoù-bev, e Technicolor ha gant son, Snow White and the Seven Dwarfs ; 83 munutenn e pad "Gwenn-erc'h hag ar Seizh Korr".\nPelloc'h e voe Fantasia (1940) an tresadennoù-bev kentañ gant ur son stereofonek, Lady and the Tramp (1955) a voe intentet evit ar skrammoù ledan. Ret eo ivez menegiñ Lumber Jack-Rabbit (1953), ur film tresadennoù-bev ma weler Bugs Bunny e teirment hag e Technicolor bepred.\nAr skinwel[kemmañ | kemmañ ar vammenn]\nAdalek dibenn ar bloavezhioù 1950 e krogas ar skinwel da c'houllonderiñ ar salioù sinema, ha nebeutoc'h a filmoù tresadennoù-bev a voe kenderc'het evito. Evit ar skinwel dreist-holl e farder tresadennoù-bev hiziv, petra bennak ma vez c'hoazh hirfilmoù o tremen dre ar salioù.\nKentañ stirad tresadennoù-bev oc'h ober berzh er skinwel amerikan e voe The Flintstones gant an Amerikaned William Hanna ha Joseph Barbera, a voe skignet war ar chadenn ABC eus an 30 a viz Gwengolo 1960 betek ar 1añ a viz Ebrel 1966.\nKlask a reas ar chadennoù all skignañ stiradoù tresadennoù-bev ivez, met hini anezho ne badas pelloc'h eget bloaz war-bouez Scooby-Doo, a badas tost da 40 bloaziad. Berzh a voe evelato gant an tresadennoù-bev skignet abred da veure kent mont d'ar skol, ha diwezhatoc'h e voe krouet chadennoù skinwel gouestlet d'an tresadennoù-bev, evel Disney Channel ha Cartoon Network.\nNe voe ur berzh par da hini The Flintstones nemet gant stirad Matt Groening, The Simpsons, a zo war ar skrammoù abaoe ar 17 a viz Du 1989.\nBuan ez eus bet tennet splet eus berzh an tresadennoù-bev gant ar bruderezh war ar skinwel. Lod tudennoù bet krouet evit merkoù kenwerzhel a bad c'hoazh goude bout war ar skrammoù e-pad degadoù a vloaziadoù.\nTex Avery, marteze an aozer filmoù tresadennoù-bev brudetañ e-kichen (pe a-enep, kentoc'h) Walt Disney, e voe ar filmaozour kentañ o labourat vit ar bruderezh war ar skinwel, e 1966.\nKalvezerezh[kemmañ | kemmañ ar vammenn]\nHengounel ha greantel war un dro eo kalvezerezh ar filmoù tresadennoù-bev : hengounel, pa vez treset pep skeudenn war karton, paper ha kelluloid, ha greantel peogwir e vez rannet al labour etre meur a zen, ar pezh en deus kaset da sevel tiez bras evel Walt Disney Studios" (tremen 800 implijad) pe Studio Ghibli ar Japaniz Hayao Miyazaki hag ISao Takahata (~300 implijad).\nEn darn vrasañ eus an tiez e vez treset ha livet ar c'hinkladur war karton tev gant gouach, dourlivadur pe c'hoazh liv akrilek. War baper e vez treset an tudennoù a vo blivet, gant ur c'hreion da gentañ ; goude-se e vezont huzet kent bout lakaet war follennoù kelluloid treuzwelus ma vezont livet gant gouach.\nRannet e vez ar blivadur etre meur a bazenn hag a zen. Gant ar pennbliver e vez treset an emzalc'hioù pouezusañ (ar "skeudennoù alc'hwez" e yezh ar vicher), gant tud all e vez graet an emzalc'hioù etre, gant tud all c'hoazh ar skeudennoù a vank evit flouraat ar blivadur.\nStankter ar skeudennoù[kemmañ | kemmañ ar vammenn]\nE deroù ar filmoù tresadennoù-bev greantel e veze treset 18 skeudenn evit bannañ un eilenn eus ar film ; gant donedigezh ar son e voe treset 24 skeudenn dre eilenn. Gant an amzer e voe merzet e chom flour a-walc'h ar blivadur gant 12 skeudenn hepken.\nDonedigezh ar skinwel a gemmas an traoù, pa ranker skignañ 25 pe 30 skeudenn bep eilenn hervez ar broioù gant ar mediom-se. Gant 24 skeudenn dre eilenn eo chomet ar genderc'herion filmoù tresadennoù-bev koulskoude, ha teknikoù zo bet ijinet evit azasaat o labour ouzh ar skinwel : buanaat ar film a-benn lakaat 25 skeudenn e-lec'h 24 en un eilenn, meskañ div skeudenn evit tizhout 30 skeudenn pe, evel ma reas Japaniz er bloavezhioù 1970, ober gant un dresadenn hepken evit teir skeudenn ha skignañ an hevelep skeudenn meur a wezh e-kerzh ar film.\nAr stlenneg[kemmañ | kemmañ ar vammenn]\nFrank, un dudenn\neus ar film Big Buck Bunny\ngraet dre stlenneg hepken.\nAbaoe ar bloavezhioù 1990 ez eo deuet ar stlenneg e bed an tresadennoù-bev. Hiziv an deiz ez eus muioc'h a filmoù gant lod skeudennoù graet dre urzhiataer eget a re fardet gant an dorn hepken. Gant an dorn avat e vez graet an darn vuiañ eus ar skeudennoù, rak n'eo ket gouest c'hoazh an urzhiataerioù da sevel o-unan ar skeudennoù a vank etre div skeudenn alc'hwez.\nMeur a gemm pouezus zo bet degaset gant ar stlenneg avat :\nal livañ dreist-holl zo bet aesaet gant ar stlenneg, n'eus ket ezhomm ken a gelluloid hag a bodadoù liv, pa c'haller labourat ar skeudennoù war ar skramm goude bout o niverelet ;\ngant gwiskadoù follennoù kelluloid treuzwelus e vez graet ar filmoù hengounel, hogen n'int ket treuzwelus a-walc'h evit ma c'hallfed berniañ kalz anezho hep na deufe ar bloc'had da vezañ demer ; diniver eo an niver a wiskadoù-blivañ a c'haller berniañ a-drugarez d'ar meziantoù ;\ntu zo bremañ da rakwelet ar film en e bezh war ar skramm, hag e reizhañ kent e lakaat er c'henwerzh.\nRalph Stephenson (1973), The Animated Film, Tantivity Press, ISBN 978-0-498-01202-0\nJerry Beck & Leonard Maltin (1987), Of Mice and Magic – A History of American Animated Cartoons, Plume, ISBN 978-0-452-25993-5\nGiannalberto Bendazzi (1995), Cartoons – One Hundred Years of Cinema Animation, Indiana University Press, ISBN 978-0-253-20937-5\nMichael Barrier (1999), Hollywood Cartoons – American Animation in its Golden Age, Oxford University Press, ISBN 978-0-19-503759-3\nMark Harrison (2003), Prime Time Animation – Television Animation and American Culture, Routledge, ISBN 978-0-415-28326-7\nPatrick Brion (1984), Tex Avery, Chêne, ISBN 978-2-85108-371-5\nDovnikovie Borivoj (1998), Technique du dessin animé, Dreamland, ISBN 978-2-910027-23-0\nOlivier Cotte (2001), Il était une fois le dessin animé, Dreamland, ISBN 978-2-910027-77-3\nSébastien Roffa (2005), Animation et propagande – Les dessins animés pendant la Seconde guerre mondiale, L'Harmattan, ISBN 978-2-7475-8567-5\n↑ Damien Gayle (2012), The caveman cartoons: How prehistoric artists make their paintings MOVE, en Daily Mail, 24/09/2012 (en)\n↑ Joseph Needham (1962, 1977), Science & Civilisation in China, levrenn IV: Physics and Physical Technology, rann 1: Physics, Cambridge University Press, ISBN 978-0-521-05802-5\n↑ Pauvre Pierrot war lec'hienn Mignoned Émile Reynaud.\n↑ Skouerioù eus tresadennoù ar pennblivour a gavor e levr Patrick Brion, op. cit..\nAdtapet diwar « https://br.wikipedia.org/w/index.php?title=Tresadennoù-bev&oldid=1977031 »


Pajenn:Le Gonidec - Bibl Santel pe Levr ar Skritur Sakr, eil levr.djvu/194 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/194\n30. Paotta a rinn frouez ar gwéz, hag édou ar parkéier, évit na zougot mui mézégez ann naounégez é-touez ar boblou.\n31. Ha don̄d a rai koun d’é-hoc’h neûzé eûz hô kwall hen̄chou, hag eûz hô troug-ôberiou ; hag hô fallagriézou, hag hô kwallou a zisplijô d’é-hoc’h.\n32. Né kéd évid-hoc’h her grinn, émé ann Aotrou Doué, bézet anat évid-hoc’h ; bézit mézékéet ha rusiit eûz hoc’h hen̄chou, tî Israel.\n33. Ével-henn é lavar ann Aotrou Doué : Enn deiz é péhini em bézô hô klanet eûz hoc’h holl fallagriézou, em bézô aspoblet hô kériou, hag assavet hô tizériou,\n34. Ma vézô labouret a-névez ann douar-zé péhini a oa didûd, ha gwastet holl é daoulagad ann holl argarzérien,\n35. É livirin̄t : Ann douar fraost-zé a zô deûet ével eul liors dudiuz ; ar c’hérioû didûd, ha dilézet, ha gwastet, a zô deûet da véza kré.\n36. Ha kémen̄t a choumô eûz ar brôadou enn-drô d’é-hoc’h a wézô pénaoz mé ann Aotrou eo em eûz assavet ar péz a oa bét diskaret, em eûz asplan̄tet ar péz a oa bét deûet frâost, pénaoz eo mé ann Aotrou em eûz komzet, hag em eûz gréat.\n37. Ével-henn é lavar ann Aotrou Doué : Bugalé Israel am c’havô c’hoaz, évit ma rinn kémen̄t-man̄ évit-hô ; hô faotta a rinn ével eunn dropel dûd,\n38. Ével eunn dropel zañtel, ével tropel Jéruzalem enn hé gouéliou lîd. Ével-sé ar c’hériou didûd ken̄t, a vézô leûn a dropellou tûd ; hag hî a wézô pénaoz eo mé ann Aotrou.\nGrounn Israel ha Juda.\n1. Dourn ann Aotrou a zeûaz war-n-oun, hag am c’hasaz er-méaz gan̄t spéred ann Aotrou ; hag hén̄ am lézaz é-kreiz eur gompézen a oa leûn a eskern.\n2. Hag hén̄ am c’hasaz enn hô zouez trô-war-drô ; hôgen hî a oa paot war c’horré ann douar, ha séac’h meûrbéd.\n3. Hag hen̄ a lavaraz d’in : Mâb dén, ha té a gréd é vé béô ann eskern-zé ? Ha mé a lavaraz : Aotrou Doué, té her goar.\n4. Hag hén̄ a lavaraz d’in : Diougan diwar-benn ann eskern-zé, ha lavar d’ézhô : Eskern séac’h, sélaouit gér ann Aotrou.\n5. Ével-henn é lavar ann Aotrou d’ann eskern-zé : Chétu mé a lakai eur spered enn-hoc’h, hag é vévot.\n6. Ha mé a lakai da zével war-n-hoc’h nervennou, ha kîk da greski war-n-ézhô ; hag éc’h astenninn kroc’hen war gémen̄t-sé ; hag é rôinn spéred d’é-hoc’h ; hag é vévot, hag é wiot pénaoz eo mé ann Aotrou.\n7. Ha mé a ziouganaz ével ma oa bét gourc’hémennet d’in ; ha pa ziouganenn, é oé klévet eunn trouz, hag e oé gwélet eur fin̄v ; hag ann eskern a dôstaaz oud ann eskern, pép-hini oud hé framm.\n8. Ha mé a wélaz, ha chétu é savaz war-n-ézhô nervennou, ha kîk : kroc’hen en em astennaz ivé war-n-ézhô ; hôgen na oa két a spéred enn-hô.\n9. Hag hén̄ a lavaraz d’in : Diougan d’ar spéred ; diougan, mâb dén, ha lavar d’ar spéred : Ével-henn é lavar ann Aotrou Doué : Deûz, spéred, eûz ar béder avel, ha c’houéz war ar ré varô-zé, évit ma asbévin̄t.\n10. Ha mé a ziouganaz ével m’en dôa gourc’hémennet d’in ; hag ar spéred a iéaz enn-hô, hag é vévchon̄t ; hag hî a zavaz war hô zreid, enn eunn armé brâz-meûrbéd.\n11. Hag ann Aotrou a lavaraz d’in : Mâb dén, ann holl eskern-zé eo tî Israel ; hî hô deûz lavaret : Dizéc’het eo hon eskern, ha kollet eo hor géd ; ha nî a zô rannet.\n12. Râk-sé diougan, ha lavar d’ézhô : Ével-henn é lavar ann Aotrou Doué : Chétu mé, va fobl, a zigorô hô pésiou, hô tenna a rinn eûz hô pésiou, hag é tigasinn ac’hanoc’h é douar Israel.\n13. Ha c’houi a wézô, va fobl, pé-\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/194&oldid=163648 »\nKemmoù diwezhañ degaset d'ar bajenn-mañ d'an 11 Eos 2020, da 17:27.


Kaozeal:Hellfest - Wikipedia\nFeiz, "calomnie et diffamation" , setu dres petra eo ar gwallvrudañ hag ar gwallvruderezh. Bianchi-Bihan 19 Kzu 2009 da 16:37 (UTC)\nYa met ar frazenn bet difaziet a talfeze e oa bet douget klemm a-enep d'an aozadur "Bien vivre à Clisson... sans le Hellfest". Hogen ez eo an aozadur en deus douget klemm a-enep d'an Hellfest. Evit ar frazenn, ne ouien ket resis penaos treiñ... --Belvar 19 Kzu 2009 da 16:52 (UTC)\nDin e oa sklaer, met Yann lenner eo ar mestr. Bianchi-Bihan 19 Kzu 2009 da 16:56 (UTC)\nDin-me ne oa ket sklaer, neuze e oan bet o welet war ar bajenn c'hallek a-raok cheñch, hag eno e komprened kentoc'h ar c'hontrol (da lavaret eo: klemm a-enep ar gevredigezh-se).Trec'hlid mitonet 19 Kzu 2009 da 17:13 (UTC)\nChom a rafe da vrezhonekaat pezh zo bet gallekaet. Bianchi-Bihan 19 Kzu 2009 da 17:32 (UTC)\nGwir eo e lenner-se e galleg : Depuis l'édition 2008, un collectif nommé Bien Vivre à Clisson ... sans Hellfest a vu le jour et a essayé de faire définitivement annuler le festival. Une plainte a été déposée contre eux pour calomnie et diffamation. Da welet neuze --Y-M D 19 Kzu 2009 da 19:07 (UTC)\nGwir eo pa adlennan n'on ket ken sur eus ar pezh a laren, da welet neuze...--Belvar 19 Kzu 2009 da 20:15 (UTC)\nMe gred eo sklaer a-walc'h. Bianchi-Bihan 19 Kzu 2009 da 19:11 (UTC)\nKinnig a rafen a-walc'h tennañ "embann" (n'eus bet embannet netra din da c'houzout) - diwar ar galleg "édition" sur a-walc'h - ha leuskel ar bloavezhioù nemetken. Marteze treiñ ivez "main stage" hag all? --Ex-Smith 19 Kzu 2009 da 20:05 (UTC)\nSur a-walc'h em eus kavet en ur geriadur bennak ar ger "embann" evit "édition", n'on ket ampart war ar geriaoueg, laosk a ran tu ouiziekoc'h d'ober war-dro... Evit ar pezh a sell ouzh ar "main stage" hag all, an anv ofisiel eo, ne wellan ket perak e vefe cheñchet...--Belvar 19 Kzu 2009 da 20:15 (UTC)\nBrezhonekaat hag anv ofisiel[kemmañ ar vammenn]\nA-du gant Smith: brezhoneg er wikipedia brezhonek.\nD'am soñj eo ret kompren petra eo ar ger anv ofisiel: Hellfest zo un anv ofisiel, main stage n'eo nemet luc'haj brizhsaoznek bed ar chobiz. Bianchi-Bihan 20 Kzu 2009 da 13:14 (UTC)\nAn anv se a zo bet roet d'al leurennoù gant aozerien ar gouel... Ma troez an anvioù-se, tro anv ar gouel ivez ha lak "fest an ifern" evit anv ar pennad...--Belvar 20 Kzu 2009 da 13:25 (UTC)\nNe ran nemet lavarout ma soñj, a-du gant ur merour. Ma klaskez tabut, kae da glask gantañ ivez. Me n'on ket merour, neuze ne rin netra hep ali ar re all, ha ma fell dit lakaat fest an ifern pe fest an hoc'h n'eo ket me a viro ouzhit. Bianchi-Bihan 20 Kzu 2009 da 14:51 (UTC)\nPetra 'teu d'ober amañ afer bezañ merour pe get ? Pep implijer en deus un ali kevatal. Me ne wellan c'hoant tabut ebet neblec'h a-berzh Belvar, un displegadenn a ro tra ken hag ur skouer evit keñveriañ ar mennozh gant un implij all a c'helfe bezañ graet. Me 'zo a-du a-walc'h gantañ. D'am soñj eo ret laoskel an anvioù bet lakaet gant an aozerien hag ober evel ma 'z eo bet graet, d.l.e. lakaat un droidigezh e-kichen. --Y-M D 20 Kzu 2009 da 15:13 (UTC)\nEvit kenderc'hel gant ar gaoz eta, ne welan ket perak e vije troet United Kingdom ha République Française ha n'ouzon ket pet kant anv ofisiel all, un tamm mat ofisieloc'h eget ur mainstage bennak. Bianchi-Bihan 20 Kzu 2009 da 15:38 (UTC)\nAr c'hallaoued a zo brudet evit treiñ an holl anvioù, zoken ar re zisterañ, padal evit ar pennad Hellfest n'o deus ket troet anvioù al leurennoù. Derc'hel a ran gant ar c'hinnig graet a-us, laoskomp an anvioù bet dibabet gant aozerien ar fest ha lakaomp etre kromelloù un anv troet evit displegañ eus petra 'zo kaoz. --Y-M D 20 Kzu 2009 da 17:05 (UTC)\nKloz[kemmañ ar vammenn]\nKlozomp amañ, ne ran forzh gant an Hellfest-mañ (un anv fentus hanter saoznek hanter alamanek/brezhonek) na gant ar re all, met displijet on gant an arguzennoù:\nar brudoù n'int ket fedoù, ha n'o deus lec'h ebet d'am zamm meno en un holl oueziadur,\nha me grede e oa Klison e Breizh,\nsetu n'ouzon ket petra e teu ar C'hallaoued d'ober amañ.\nN'anavezomp ket ar memes Gallaoued moarvat : me glev komz eus parking, eus fr:week-end (en:weekend e saozneg), fr:boys band (en:boy band e saozneg), eus tud cool hag a ev un drink, pe a zo borderline, a gomz chobizeg, a chom hep treiñ anvioù ar filmoù saoznek, re ar stalioù, pe mil all (fr:Bluetooth, fr:Base Transceiver Station ...). Met n'eo ket tener. Bianchi-Bihan 20 Kzu 2009 da 17:55 (UTC)\nAdtapet diwar « https://br.wikipedia.org/w/index.php?title=Kaozeal:Hellfest&oldid=614296 »\nKemmoù diwezhañ degaset d'ar bajenn-mañ d'an 21 Kzu 2009, da 02:52.


Va Zammig Buhez - Wikipedia\nVa Zammig Buhez\nPajenn gentañ golo al levr\nbet adembannet e 1975.\nVa Zammig Buhez zo titl ul levr bet embannet gant Al Liamm e 1954 (hag adembannet e 1975).\nKant trizek pajenn ha pevar-ugent a ya d'ober an oberenn-se a zo rannet etre c'hwec'h lodenn ; ul listenn GERIOU TREGERIAT RIK (eus ALANIG KOF-RUZ da dTURLUTAT) a gloz anezhañ.\nKentañ levrenn eñvorennoù Jarl Priel (1885-1965) an hini eo, broudet ma oa bet ar skrivagner tregeriat d'o skrivañ gant renerien Al Liamm, Pêr Denez ha Ronan Huon d'an ampoent. Kroget e-barzh e Krec'h Eliez, d'an 18 a viz Ebrel 1954, en devoa peurechuet an oberenn-mañ d'an 10 a viz Here 1954.\nAdalek an 23 a viz Ebrel 1885, an deiziad ma oa bet ganet Charles Tremel e Priel, betek an 22 a viz C'hwevrer 1911 e kont d'e lennerien al lodenn gentañ eus e vuhez, hag eñ war e studi e kloerdi bihan Landreger a-raok mont da vartolod e bourzh listri-brezel ar morlu gall.\nAn div levrenn all – Va Buhez e Rusia hag Amañ hag Ahont – a oa bet embannet e 1955 ha 1957.\nE-kichen ar gerioù tregeriek e kaver leonekadurioù pe degaset gant an embanner pe dibabet gant ar skrivagner e-unan, an hini heverkañ o vezañ implij va e-lec'h ma, evel e titl al levr.\nAdtapet diwar « https://br.wikipedia.org/w/index.php?title=Va_Zammig_Buhez&oldid=1807958 »\nLevrioù e brezhoneg Treger\nKemmoù diwezhañ degaset d'ar bajenn-mañ d'an 6 Her 2018, da 19:07.


Diforc'hioù etre adstummoù "Ginea Nevez" - Wikipedia\nDiforc'hioù etre adstummoù "Ginea Nevez"\nGinea Nevez (kemmañ)\nStumm eus an 1 Ebr 2021 da 19:02\n294 okted ouzhpennet , 8 miz zo\ntennañ ar saozneg diezhomm + astenn\nStumm eus an 4 Ebr 2013 da 18:17 (kemmañ)\nD (Bot: Migrating 81 interwiki links, now provided by Wikidata on d:q40285 (translate me))\nStumm eus an 1 Ebr 2021 da 19:02 (kemmañ) (dizober)\n(tennañ ar saozneg diezhomm + astenn)\n[[Skeudenn:LocationNewGuinea.png|thumb|250px|Lec'hiadur an enez er bed]]\n'''Ginea Nevez''' a zo un [[enezenezenn]]enn eus [[Oseania]] er rann a vez graet [[Melanezia]] anezhi. A-us da [[Aostralia]] emañ ha disrannet eo diouti gant [[strizh-mor]] [[Torresstrizh-mor StraitTorres|Torres]]. Er [[kornôg|c’hornaoueg]] d’ar [[Meurvor Habask]] emañ.<br />An eil enez vrasañ eus ar bed eo goude [[Greunland]], dindan 829 200 km².\nAn eil enez vrasañ eus ar bed eo goude [[Greunland]], dindan 829 200 km².\n[[Piramidenn Carstensz]] (anvet ''Puncak Jaya'' en [[indonezeg]], gant ar begoù ''Ngga Pulu'', ''NduguNdugu'') eo [[menez]] uhelañ an enez (4 884 m).\nRannet eo an enez etre div [[riez]]. Dalc’het eo an hanterenn gornaoueg ([[Papoua ar C'hornaoueg]]) gant [[Indonezia]]. An hanterenn reter a ya d’ober an darn vrasañ eus [[Papoua-Ginea Nevez]], ur vro dizalc’h.\n611 900 000milion bennak a dud a zo o vevañ en enez-se, ane 2014. An darn vrasañ anezhe a zo [[Papou]]ed.▼\n== Bevliesseurted ==\n▲6 900 000 bennak a dud a zo o vevañ en enez-se, an darn vrasañ anezhe a zo [[Papou]]ed.\nUr gwir kroashent biologel eo Ginea-Nevez. Puilh ha liesseurt eo al loened hag ar plant abalamour d'he hin ha d'he douaregor. Menezek-kenañ eo ar vro, ouzhpenn an hanter eus an tiriad zo uheloc'h eget 1000 m. Al liesseurted yezhel ha genetek a zo bras-kenañ ivez.\nAdtapet diwar « https://br.wikipedia.org/wiki/Dibar:MobileDiff/1899250 »


Selaou en dro | 25 den deuet da gaozeal diwar-benn ar brezhoneg e Roazhon\nmercredi 4 novembre 2015 à 16:17 Par Pauline Kerscaven, France Bleu Breizh Izel\nWar-eeun e oa skipailh France Bleu Breizh Izel, e Roazhon, d'ar meurzh 3 a viz Du, evit kaozeal eus implij ha plas ar brezhoneg e bro Roazhon. Deuet e oa 25 da gomz e kafe ar Maezioù frank ha 25 den all da selaou outo. Selaouit en-dro ouzh an abadenn !\nSkipailh France Bleu Breizh Izel e Roazhon. © Radio France - Radio France\nLodenn 1 : an istor hag ar sifroù\nKomzet e vez brezhoneg gant 7 500 den e bro Roazhon hiziv. Met piv int ? Hag-eñ e c'heller kaozeal eus un idantelezh breizhat e Roazhon ?\nYann ar Meur ha Fulup Travers. © Radio France - Pauline Kerscaven\nPedet oa Fulup Travers, e-karg eus Ofis publik ar brezhoneg e Roazhon ha Yann ar Meur, soner hag ezel deus ur bodad kozh, ar CCIB (Comité consultatif pour l'identité bretonne).\nLodenn 1: an istor hag ar sifroù\nLodenn 2 : ar skolioù\nGant muioc'h eget 700 bugel skoliataet en hentadoù divyezhek, eo deuet Roazhon da vezañ pol rannvroel brasañ lec'h ma vez kelennet brezhoneg. Hag-eñ 'zeus startijenn c'hoazh gant ar gelennerien hag ar gerent ? Peseurt raktresoù a zo war ar stern ? Hag-eñ e vo krouet ur skolaj Diwan en Il-ha-Gwilun ? Petra a vez graet e-barzh ar greizenn dudi ?\nMoragne Cotten, Elen Cariou, Typhen Livet hag Emmanuel Roy. © Radio France - Pauline Kerscaven\nPedet e oa Elen Cariou, eil renerez skol Diwan ; Typhen Livet, eus Dihun ; Emmanuel Roy, eus Divyezh ; Tudwal Girard, animatour er greizenn dudi ha Morgane Cotten, evit kaozeal eus raktres ar skolaj.\nLodenn 2 : ar skolioù.\nLodenn 3 : dañs ha sonnerezh\nBez ez eus 15 bagad ha 15 kerlc'h keltiek en Il-ha-Gwilun. Ur bern traoù a vez aozet ganto. Ouzhpenn da-se e vez kavet er Roazhon ur skol, ar Pont Sup', lec'h ma vez stummet ar sonnerien.\nLouri Derrien, Clairre Corre ha Philippe Le Lay. © Radio France - Pauline Kerscaven\nPedet e oa Claire Corre evit komz diwar-benn ar bagadoù ; Louri Derrien, evit lakaat ar gomz diwar-benn ar Pont Sup' ha Philippe Le Lay, dañser e kerlc'h Saozon-Sevigner.\nLodenn 3 : an dañs hag ar sonnerezh\nLodenn 4 : ar bodad lenn\nBep miz en em gav asambles un toullad tud evit kaozeal diwar-benn ul levr lennet ganto. En o zouez, Annaïg Kervella.\nLodenn 4 : bodad lenn Roazhon.\nLodenn 5 : diskouezadeg "Evañ" ha kevredigezh Dastum\nBetek an tregont a viz Ebrel e vez kinniget an diskouezadeg "Evañ" e mirdi Breizh. Implijet e vez e-barzh dielloù dastummet gant ar gevredigezh Dastum.\nPedet e oa Paskal Nignol, o labourat ar mirdi. Klevet e oa bet ivez Ifig Troadeg, a labour e Dastum.\nLodenn 5 : diskouezadeg ha Dastum.\nLodenn 6 : ar mediaoù\nE Roazhon emañ sez France 3 Breizh. Embannet e vez e Roazhon ivez kazetennoù Bremañ hag #brezhoneg.\nPedet e oa Goulvena an Henaff *ha _Yann-Herle Gourves, eus France 3 ha *_Milio Latimier, kazetenner Bremañ.\nLodenn 6 : ar mediaoù.\nLodenn 7 : ar stummadurioù evit an dud deuet hag ar studierien\nDont a ra tud yaouank ha dud deuet e Roazhon nemet evit studiañ ar brezhoneg : er skol-veur met ivez e Skol an Emsav.\nGwenvael Jequel, Brendan Budoc ha Gwendal Denez. © Radio France - Pauline Kerscaven\nPedet e oa Gwenvael Jequel, rener Skol an Emsav ; Gwendal Denez, kelenner e skol-veur Roazhon daou ha Brendan Budoc, ezel eus ar gevredigezh Kejadenn.\nLodenn 7 : ar stummadurioù.\nLodenn 8 : kevredigezhioù bro Roazhon\nGant an emglev Skeudenn e vez bodet muioc'h eget hanter-kant kevredigezh ha 4 000 ezel. Ganto e vez aozet ur festival bras : Yaouank.\nPedet e oa Morgane Le Corveller, kenprezidantez Skeudenn ha Morgane Colas, eus skipailh Yaouank.\nLodenn 8 : kevredigezhioù ar vro.\nLodenn 9 : politikerezh\nUn diviz diwar-benn politikerezh ar brezhoneg e bro Roazhon a oa aozet evit echuiñ gant an abadenn.\nLéna Louarn, Yann-Mikael Sanner hag Ana Sohier. © Radio France - Pauline Kerscaven\nPedet e oa Yann-Mikael Sanner, eus ar bodad Brezhoneg e Roazhon ; Ana Sohier, dilennet en ti-kêr ; Léna Louarn, dilennet er rannvro ha Yann ar Meur.\nLodenn 9 : politikerezh.\nLodenn 10 : Youenn Guillanton\nWar-eeun e oa ganeomp ar c'haner Youenn Guillanton ha paotr ar gitar Pascal Ferrari. Selaouit en-dro ouzh an tonioù kinniget ganto.\nKanaouenn 1 Youenn Guillanton ha Pascal Ferrari.\nKanaouenn 2 Youenn Guillanton ha Pascal Ferrari.\nKanaouenn 3 Youenn Guillanton ha Pascal Ferrari hag atersadenn.


Ul levraoueg red | Le Courrier - Le Progrès\nUl levraoueg red\nAbaoe an hañv paseet e vez staliet e-pad abadennoù niverus ar Forest-Fouenant ul levraoueg red, staliet en ur garavanenn gozh.\nPar Rédaction Courrier Progrès Publié le 4 Août 17 à 8:32\nPosupl eo lenn azezet a-drugarez da aozadur klet al lec’h. (©©Mediaoueg ar Forest-Fouenant.)\nD’ar Gwener 28 a viz Gouere, e Milin Chef du Bois, eo deuet an dud da weladenniñ ar vilin, da bourmen, da zebriñ ha da brofitañ eus ar sonerezh hag an abadenn kontadennoù. En ur c’horn eus ar jardin e vez desachet an dud gant ur garavanenn eus ar bloavezhioù 70. Dirazi emañ staliet en o aes tud gour ha bugale. Emaint o c’hoari hag o lenn. Profitañ a reont eus Levraoueg al Louarn, ul levraoueg red, savet gant mediaoueg ar Forest-Fouenant abaoe an hañv paseet.\nAbaoe miz Mae ha betek miz Here eo bet raktreset unnek abadenn, ha div ouzhpenn gant ar greizenn dudi.\n« Levrioù o veajiñ »\n« Ar mennozh a zo kinnig ul levraoueg en diavaez eus ar vediaoueg, mont davet al lennerien. Marteze e roio c’hoant dezho emezelañ er vediaoueg pe e lec’h all », a zispleg Nathalie Hais-Divais, e karg eus mediaueg ar Forest-Fouenant.\nAr weladennerien a c’hell profitañ evit netra eus 340 levr, hep bezañ emezellet d’ar vediaoueg: levrioù evit keginañ, diwar-benn Breizh, barzhoniezh, bannoù-treset, dielloù, levrioù evit ar vugale… Met romant ebet, re hir eo da lenn. « Kinnig a reomp ivez c’hoarioù, lod anezho evit c’hoari a-stroll… Posupl eo ivez ober lennadennoù a-stroll ma vez goulennet diganeomp », a gendalc’h Nathalie Hais-Divais\nEr garavanenn eo bet staliet un estajerenn gant levrioù a c’heller kas d’ar gêr. Ur wech echu gant al lennadenn e c’heller degas al levr en-dro d’ar vediaoueg pe en ur voest levrioù. War al lec’hienn bookcrossing.com eo posupl ivez resisaat al lec’h m’eo bet laosket al levr, war ur bank da skouer, en ur skrivañ niverenn an etikedenn peget war al levr. « Pal al levrioù o veajiñ eo », eme Nathalie Hais-Divais en ur vousc’hoarzhin.\nLevraoueg al Louarn a rankfe kenderc’hel ar bloaz a zeu.\nAbadennoù da zont : d’ar Meurzh 8 a viz Eost war enezennig Skoen, etre 10e ha 4e30, d’ar Yaou 17 a viz Eost war blasenn ar bae, etre 10e ha 4e30, d’ar Sul 3 a viz Gwengolo e Stank Alestreg, etre 4e ha 7e.\nCopié ! https://actu.fr/bretagne/la-foret-fouesnant_29057/ul-levraoueg-red_11433311.html


mignoned - Wikeriadur\nSavet diwar an anv-kadarn mignon hag an dibenn-ger -ed\nFurm lies an anv-kadarn mignon\nGwelet a rit breman perak n'omp ket mignoned ar c'hure ha me. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 38.)\n— [...]. Bremañ ez oc'h mignoned din, n'oc'h ket ? — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 304.)\nPeder c'hambr a oa e ti an tiegezh Dursley : unan evit Tonton Vernon ha Tintin Petunia, ur gambr evit ar vignoned (a servije peurliesañ da zegemer Marge, c'hoar Tonton Vernon), [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 43.)\ngalleg : amis (fr)\nAdtapet diwar « https://br.wiktionary.org/w/index.php?title=mignoned&oldid=193385 »\nDernière modification le 12 Ebr 2015, à 10:27\nKemmoù diwezhañ degaset d'ar bajenn-mañ d'an 12 Ebr 2015, da 10:27.


Buhez ar Sent/1912/Pelerinachou ha pardoniou - Wikimammenn\nBuhez ar Sent/1912/Pelerinachou ha pardoniou\n◄ Pôl Pelerinachou ha pardoniou Itron-Varia Wir-Zikour ►\nPelerinachou ha Pardoniou\nDor zantel ar pardoniou a zo digor, Breiziz a zo war bale, dre Argoad hag Arvor, evit enori o zent patron.\nAdalek gouel sant Erwan Landreger, en miz mae, betek hini sant Sebastian, en miz here, chapeled ar pardoniou a zo dirollet, gant devosion, greunen ha greunen, unan bras, gwech an amzer, e-touez ar re vihan. En kichen pelerinachou brudet Gwenqamp, Landreger, Rostren, Bulat, gant o ilizou burzudus, kêriou bodet endro d’eze, eman re sant Iltud, sant Alor, sant Samson, sant Herbot, ha kalz re-all, gant o chapeliou kuzet en draouien pe er brouskoad, elec’h ma sav, war an dro, trezek an ne, kân an evn ha peden ar pelerin.\nBras ha bihan, holl int karet, holl int pleustret, pardoniou Breiz-Izel, rak da gement sant a ve enoret enne, ar Vretoned a zo dleour eus eur vad bennak, mad o c’horf, mad o ene, mad o Bro.\nAr c’hentan hag ar muian doujet gwechall, pa oa Breiz-Izel mestr d’ezi he-unan, a oa re ar Seiz Sant : Sant-Malo, Dol, Sant-Brieg, Landreger, Kastel-Pôl, Kemper ha Gwened.\nD’o enori, Breiziz a rê eur pelerinaj hanvet Tro-Breiz, dre ma rê an dud, kouls lavaret, tro ar Vro a-bez. A vagadou e rênt an hent hirr-ze, rak, en amzer goz, e oa dies beaji. Ne oa het a henchou-houarn evel breman ; war droad ez aed pe war varc’h. Chapeliou a oa bet savet war vord an hent, hag ar belerined a gave enne diskuiz ha gwasked evit an noz. Pegen brao ne oa ket gwelet bagadou Bretoned o kerzet evelse, en eur bedi hag en eur ganan kantikou ar vro, war roudou o zent hoz !\nHa pa vijer arru en penn an hent :\nOh ! pebez stad a vije en o c’halonou paour,\nP’arruent en ilizou, dirak an irc’hier aour,\nLec’h ma kouske relegou ar Seiz Sant binniget, !\nNag a gân, nag a beden ’vije d’e kinniget !\nEvel ma lavar c’hoaz ar Barz :\nDudiusan tôl-lagad, gwelet Breiz a-bez-kaer\nO kanan, ’hed an henchou, o pedi, en peb kêr,\nAr Seiz Sant o devoa he dihunet d’ar vue,\nHag a zo ouz he gortoz breman dirak Doue !\nPedomp Doue ma viro Breiz, dinam, ar gened a deu d’ezi eus he fardoniou, ma vo gwelet eun de o adpleustran adarre ar gwenojennou koz.\nHa neuze, dindan gwarez ar Seiz Sant binniget,\nE savo Breiz uheloc’h he fenn pell ’zo pleget ;\nHa, distroet ’n be c’halon, gwad glàn he yaouankiz,\nE talc’ho mat d’he giziou, d’he yez ha d’he frankiz. \n↑ Diouz kazeten Kroaz ar Vretoned.\nAdtapet diwar « https://br.wikisource.org/w/index.php?title=Buhez_ar_Sent/1912/Pelerinachou_ha_pardoniou&oldid=37909 »\nKemmoù diwezhañ degaset d'ar bajenn-mañ d'an 27 Mez 2012, da 15:18.


Al louarn bras drouk ha kontadennoù all - Wikipedia\n“Al louarn bras drouk ha kontadennoù all” a zo un dresadenn-vev ha tri istor enni. Azasaet eo diwar ar vandenn-dreset heñvelanvet, savet gant Benjamin Renner. E galleg e oa da gentañ. Advouezhiet eo bet e brezhoneg gant ar gevredigezh Dizale.\nWar ar maez e tremen an istor, gant tudennoù a bep seurt : ul louarn a soñj dezhañ eo ur yar, ul lapin oc'h ober ar c'hwibon hag un houad a fell dezhañ kemer plas an Tad Nedeleg…\nUr babig da gas.[kemmañ | kemmañ ar vammenn]\nAr pemoc'h a zo o liorzhañ. Al lapin hag an houad o deus c'hoant sikour ar pemoc'h. Hag ar pemoc'h a lâr 'NANN' peogwir e oar emaint o vont d'ober forzh petra.\nAr c'hwibon a gemer ar wezenn e-barzh ar penn. Ar babig a gouezh eus ar wezenn. Eskell ar c'hwibon a zo torret. Ar c'hwibon a c'houlenn gant ar pemoc'h kas ar babig barzh e di.\nAr pemoc'h hag al lapin o deus disoñjet Pauline e-barzh ur c'hamion kiger, ar blenier a ya d'ober titich hag ar pemoc'h a brofit evit kemer ar c'hamion. Ar c'hamion a ra zig zag.\nAr pemoc'h a ya barzh an ti-post evit postañ Pauline hag ul loen iskis met faziet int bouest. Goude emaint e-barzh ar c'harr-nij. Tout an dud a gouezh eus ar c'harr-nij. Kouezhet int e-kichen he zi.\nAl louarn bras drouk.[kemmañ | kemmañ ar vammenn]\nAn tudennoù pennañ eo al louarn, ar bleiz, ar pousined, ar yar hag ar c'hi. An istor a dremen barzh ar c'hoad hag e-barzh un ti-feurm. Al louarn en deus laeret vioù ar yar. Nemet al louarn n'en deus ket mui c'hoant da zebriñ ar pousined. Goude ar bleiz a lâr: "ro ar pousined din peogwir 'teus ket c'hoant da zebriñ anezho". Ar bleiz a glask kemer ar pousined met al louarn n'en deus ket c'hoant reiñ ar pousined neuze al louarn a lak ur gwiskamant yar hag a red betek an ti-feurm. Skeiñ a ra ouzh an nor ha mamm gwir ar pousined a digor: al louarn a c'houlenn repu. Ar yar a diskouez an ti evit kousket. Antronoz, ar yar a diskouez an atalier evit lazhañ al louarn, nemet al louarn a gouezh e-barzh an tan neuze ar gwiskamant a dev. An holl yer a glask lazhañ al louarn. Met ober a ra un deal gant al yer. Al louarn ne vez ket lazhet met implijet ’vez evit deskiñ en em zifenn a-enep d'al lern.\nRet eo saveteiñ An Nedeleg.[kemmañ | kemmañ ar vammenn]\nE-barzh un ti-feurm e krog an istor. Istor ur pemoc'h, ul lapin hag un houad da vare Nedeleg. An houad en deus divizet en em dreuzwiskañ e Tad Nedeleg evit reiñ profoù d'an dud neuze an houad, al lapin hag ar pemoc'h a ra un veaj met chomet int stanket e-barzh ur strob-lec'h hag ur plac'hig ki yaouank n'he deus ket c'hoant e vefe drebet an 3 loen gant an tad-ki peogwir ar plac'hig a gred eo an Tad Nedeleg. Goude al lutined a gemer lastez e-barzh ur boubellenn evit ober profoù. Hag o deus nijet e-barzh an oabl hag o deus pradet war un ti hag aze o deus kavet an Tad Nedeleg a-istribilh hag al lapin en deus saveteet anezhañ.\nAdtapet diwar « https://br.wikipedia.org/w/index.php?title=Al_louarn_bras_drouk_ha_kontadennoù_all&oldid=1799693 »\nKemmoù diwezhañ degaset d'ar bajenn-mañ d'an 12 Gou 2018, da 08:03.


Breizh-Veur e 886, gant douaroù Danelaw e liv limestra, douaroù ar Gelted e liv gwer, hag ar rouantelezhioù angl-ha-saoz e liv roz.\nAn Danelaw pe Danelagh (Dena lagu en hensaozneg, Denelage e krennsaozneg, Danelagen e daneg bremañ) a oa ul lodenn eus Enez Vreizh ma rene lezenn (law) an Daned (Dane), peogwir e oa bet aloubet gant Vikinged deuet eus Danmark, dreist-holl, hag eus Norvegia ivez, en IXvet kantved. Er vro-se e voe lakaet lezenn an Daned da dalvezout e-lec'h lezennoù an Angled-ha-Saozon.\nEn em astenn a rae an Danelaw e reter ha norzh Bro-Saoz, war douaroù bet kemeret digant Rouantelezh Northumbria, aloubet en 867, Rouantelezh East Anglia, aloubet en 869, ha Mercia, aloubet en 874. Sinet e voe feurioù-emglev etre ar roue saoz Alfred Veur hag ar roue danat Guthrum, goude emgann Ethandun 878, ma voe kannet an Daned ha ma voe lazhet Guthrum. Un nebeud bloavezhioù diwezhatoc'h, en 886, e voe lakaet sklaer ar vevenn etre an div rouantelezh ha klasket lakaat divizoù evit ma ve peoc'h etrezo.\nAl lezenn danat a rene eta, el lodenn su eus Northumbria, en Anglia ar reter, hag e bro ar Pemp Kêr (Leicester, Nottingham, Derby, Stamford ha Lincoln).\nPeoc'h ha finborte a rene en Danelaw, dreist-holl e rouantelezh Jórvik, en-dro da gêr York ha kement-se a roe c'hoant hag avi da alouberien viking all. Gwanaet e oa an Danelaw ivez gant ar brezelioù dibaouez a-enep Wessex ha Mercia hag a-benn ar fin e tibabas e renerien sujañ da c'halloud ar roue saoz Edouarzh an Henañ, evit bezañ gwarezet gantañ. En Xvet kantved e klaskas meur a roue eus Danmark na Norvegia adkemer ar galloud e bro York met c'hwitañ a rejont bep taol. Goude dibenn an Xvet kantved ne voe ket klasket aloubiñ Bro-Saoz gant an Daned ken.\nAdtapet diwar « https://br.wikipedia.org/w/index.php?title=Danelaw&oldid=1823528 »\nKemmoù diwezhañ degaset d'ar bajenn-mañ d'an 10 Gen 2019, da 20:28.


- KLASK.com - Katekiz ar vugale - Imbourc'h ...\nRummad : Relijion \nPal pennañ al levr-mañ eo prientiñ ar bugel evit e Bask «bihan», e Bask kentañ. Evel-just e c’hell bezañ implijet evit bugale vrasoc’h, krennarded ha tud en oad zoken.\nSavet eo al levr evit ur bloavezh leun, ur gentel bep sizhun da skouer, met implijet e vo e-doug meur a vloaz betek ar gomunion gentañ. Ar c’hentelioù a vo gwelet bep bloaz ha donaet e vint a-feur ma koshaio ar bugel. Hervez e oad hag e zoare, ha diouzh an amzer-liturgiezh eus ar bloavezh kristen e vo ret lezel kentelioù ‘zo a gostez rak gwelet e vint diwezhatoc’h, pe ez int bet gwelet dija hag e kavo deoc’h ne vo ket dav o adwelout.\nDreist-holl evit ar vugale etre 4 hag 8 vloaz eo savet ar c’hentelioù eta. Penndalc’hel eo ar bloavezhioù-se : dizoleiñ a ra ar bugel e «vMe», kemer a ra plegoù mat pe fall, hag e ra e gresk oc’h en em zigeriñ d’ar vuhez, buhez e gorf o kreskiñ, ha buhez e spered ma c’hwezh ennañ Gras Doue. En ur sellout ouzh ar skeudennoù e vo aes komz en un doare eeun ha diardoù gant ar bugel, hag e vo piket e galon glan a vugel, ha broudet e c’hoant-gouzout.\nKement-mañ ne vo ket tra-walc’h : ar bedenn bemdeziek ha reoliek gant holl izili an tiegezh a zo a-bouez bras, ha skouer vat ar gerent en o buhez pemdez ivez ha dreist-holl. Un ene en deus ar bugel. Un deiz e vo treuzkemmet e ene da vezañ damheñvel ouzh Doue da c’hellout arvestiñ outañ fas-ouzh-fas, en e c’hloar. Kement-se a c’hoarvezo mar plij gant Doue, gant ma vezo desket a-zoare gant e dud, Tad ha Mamm, e gatekizerien, hag ar veleien.\nEmbannadur : Ebrel 2017\n248 pajenn - Mentoù : 21 x 14,6 cm - Pouez : 385 g.\nEmbanner : Imbourc'h  ISBN : 978-2-910493-31-8


Marcos 13 CCO - Mɨ˜ cajíngˈˉ Jesús e niˈíingˉ - Bible Gateway\nMarcos 13 Chinanteco de Comaltepec (CCO)\n13 Jo̱ lajeeˇ nɨˈiuungˉ Jesús fɨˊ e güɨˈɨ́ɨrˊ fɨˊ dsíiˊ guáˈˉ féˈˋ quiáˈˉ dseaˋ góorˋ dseaˋ Israel e siˈˊ fɨˊ Jerusalén, jo̱ jaangˋ lajeeˇ dseaˋ guitúungˋ quiáˈrˉ casɨ́ˈrˉ dseaˋ do lala:\n—¡Tɨfaˈˊ, fɨng na jǿøˉ jaléˈˋ cu̱u̱˜ cóoˈ˜ e niguoˈˆ e sɨlɨ́ɨˋ e guáˈˉ la!\n2 Jo̱ cañíiˋ Jesús quiáˈˉ i̱ dseaˋ quiáˈrˉ do:\n—Jǿøˉ jial jloˈˆ có̱o̱ˈ˜ e sɨlɨ́ɨˋ e guáˈˉ na. Dsʉˈ latøøngˉ e guáˈˉ na jí̱i̱ˈ˜ co̱o̱ˋ cu̱u̱˜ joˋ e nijé̱ˉguɨ sɨfɨ́ɨngˇ quiáˈˉ rúngˈˋ, co̱ˈ dseángˈˉ lajɨbˋ niˈíingˉ mɨ˜ nitɨ́ˉ íˈˋ lajo̱.\n3 Jo̱ mɨ˜ cangɨ́ˋ jo̱, cangóbˉ Jesús có̱o̱ˈ˜ dseaˋ guitúungˋ quiáˈrˉ fɨˊ yʉ́ˈˆ móˈˋ e siiˋ Olivos e siˈˊ fɨˊ lɨ́ˈˉ quiniˇ laco̱ˈ siˈˊ e guáˈˉ do. Jo̱ lajeeˇ e taang˜ Jesús e fɨˊ yʉ́ˈˆ móˈˋ do, jo̱ jo̱b mɨ˜ cangoquiéengˊ Tʉ́ˆ Simón có̱o̱ˈ˜guɨ Tiáa˜ jo̱guɨ Juan có̱o̱ˈ˜ Dɨ́ˆ fɨˊ lɨ˜ guiing˜ dseaˋ do, jo̱ casɨ́ˈˉreiñˈ lala co̱o̱ˋ yaaiñ˜:\n4 —Ii˜naaˈ e jméeˈ˜ jneaˈˆ júuˆ, Tɨfaˈˊ, lɨ˜ e nidsijéeˊ jaléˈˋ e fóˈˋ ˈnʉˋ na. Jo̱ ¿e˜ e nicuǿˉ li˜ quiáˈˉ e joˋ huǿøˉ ró̱o̱ˋ jmɨgüíˋ jo̱guɨ e nɨjaquiéengˊ e tɨˊ lɨ˜ nidsijéeˊ jaléˈˋ e jo̱?\n5 Jo̱baˈ cañíiˋ Jesús quiáiñˈˉ do lala:\n—Ñiing˜ áaˊnaˈ e jí̱i̱ˈ˜ jaangˋ jaˋ i̱i̱ˋ nijmɨgǿøngˋ ˈnʉ́ˈˋ. 6 Dsʉco̱ˈ fɨ́ɨmˊbingˈ i̱ nijalíingˉ i̱ jmɨgóoˋ e jíñˈˉ e íˋbre lɨ́ɨiñˊ Dseaˋ Jmáangˉ jo̱ niféˈrˋ: “Jneab˜ i̱ dseaˋ íˋ”; jo̱ fɨ́ɨmˊ dseaˋ nilɨgøøiñˋ jo̱ jábˈˉ nilíiñˋ e júuˆ e o̱ˈ jáˈˉ do mɨ˜ niguiéeˊ e jmɨɨ˜ jo̱.\n7 ’Jo̱ mɨ˜ ninúuˆ ˈnʉ́ˈˋ júuˆ quiáˈˉ e nɨnéeˊ ˈniiˋ fɨˊ la fɨˊ na, jaˋ fǿøngˈ˜naˈ jóng, co̱ˈ lajo̱b nɨsɨˈíˆ quiáˈˉ Fidiéeˇ e nidsijéeˊ; dsʉˈ lɨ́ˈˆ uiim˜bɨ jóng jaˋ mɨˊ tɨˊ lɨ˜ íimˆbɨ. 8 Dsʉco̱ˈ mɨ˜ nʉ́ˈˉguɨ e niˈíingˉ jmɨgüíˋ, eáamˊ nitíngˉ dseaˋ lajeeˇ laˈóˈˋ rúiñˈˋ; co̱ˈ nitíngˉ co̱o̱ˋ fɨɨˋ có̱o̱ˈ˜ jiéˈˋguɨ co̱o̱ˋ fɨɨˋ, jo̱guɨ lajo̱bɨ co̱o̱ˋ góoˋ dseaˋ có̱o̱ˈ˜ jiéˈˋguɨ co̱o̱ˋ góoˋ dseaˋ; jo̱guɨ jmiguiʉbˊ lɨ˜ nijǿˈˋ uǿˉ e eáangˊ, jo̱guɨ jmiguiʉbˊ lɨ˜ nijáaˊ ji̱i̱ˋ ooˉ cajo̱. Jo̱ dsʉˈ lɨ́ˈˆ uiim˜bɨ jóng mɨ˜ tɨˊ lɨ˜ nidsijéeˊ jaléˈˋ e iihuɨ́ɨˊ na.\n9 ’Dsʉˈ eáangˊ ˈnéˉ ñiing˜ áaˊ ˈnʉ́ˈˋ mɨ˜ nitɨ́ˉ íˈˋ lajo̱, co̱ˈ nijángˈˋ dseaˋ ˈnʉ́ˈˋ fɨˊ quiniˇ dseata˜, jo̱guɨ nijmɨhuɨ́ɨiñˋ ˈnʉ́ˈˋ fɨˊ lacaangˋ dsíiˊ sɨnʉ́ʉˆ guáˈˉ. Jo̱ uii˜ e jáˈˉ lɨ́ɨngˋnaˈ júuˆ quiéˉe, jo̱baˈ nidsijeáaiñˉ ˈnʉ́ˈˋ fɨˊ lacaangˋ quiniˇ dseata˜ dseaˋ cǿøngˈ˜ có̱o̱ˈ˜guɨ fɨˊ quiniˇ jaléngˈˋ dseaˋ féngˈˊ. Jo̱ mɨ˜ nijmérˉ lajo̱, jo̱baˈ cuǿøngˋ e niguiáˆ ˈnʉ́ˈˋ júuˆ quiéˉe fɨˊ quiniˇ jaléngˈˋ i̱ dseata˜ do. 10 Dsʉco̱ˈ nʉ́ˈˉguɨ e tɨˊ lɨ˜ niˈíingˉ jmɨgüíˋ, dseángˈˉ ˈnébˉ e niniˈˆ júuˆ quiéˉe jee˜ jaléngˈˋ dseaˋ fɨˊ laˈúngˉ fɨˊ jmɨgüíˋ e quiáˈˉ jial nileángˋ dseaˋ jee˜ jaléˈˋ dseeˉ quiáˈrˉ. 11 Jo̱ mɨ˜ tɨˊ lɨ˜ nitǿørˋ ˈnʉ́ˈˋ fɨˊ quiniˇ dseata˜ e nijáiñˈˋ ˈnʉ́ˈˋ, jo̱ jaˋ jmeeˉnaˈ fɨˈíˆ faˈ jaˋ ñíˆnaˈ eeˋ ningɨɨˉnaˈ quiáˈrˉ, co̱ˈ dseángˈˉ jaˋ ˈnéˉ ɨ́ˆ áaˊnaˈ lajo̱, dsʉco̱ˈ Fidiéebˇ dseaˋ nijmɨcó̱o̱ˈ˜ quíiˉnaˈ e ningɨɨˉnaˈ quiáˈrˉ mɨ˜ nitɨ́ˉ íˈˋ lajo̱; dsʉco̱ˈ o̱ˈ dseángˈˉ ˈnʉ́ˈˋ i̱ niféˈˋ mɨ˜ nitɨ́ˉ íˈˋ lajo̱, co̱ˈ ˈñiabˈˊ Jmɨguíˋ quiáˈˉ Fidiéeˇ niféˈˋ, jo̱ eáamˊ nijmɨcó̱o̱ˈ˜ ˈnʉ́ˈˋ jóng. 12 Dsʉco̱ˈ mɨ˜ nitɨ́ˉ íˈˋ lajo̱, jaléngˈˋ dseaˋ niˈléˉbre quiáˈˉ rúiñˈˋ e nijángˈˋneiñˈ quiáˈˉ e nijúuiñˉ, jo̱guɨ lajo̱ cajo̱ jaléngˈˋ tiquiáˈˆ dseaˋ nijámˈˋbre jaléngˈˋ jó̱o̱rˊ e nijúuiñˉ; jo̱guɨ jaléngˈˋ jó̱o̱ˊ dseaˋ nitíngˉ nijíñˉ có̱o̱ˈ˜ jaléngˈˋ sejmiirˋ jo̱ cartɨˊ nijngámˈˉbreiñˈ. 13 Jo̱guɨ jaléngˈˋ dseaˋ jmɨgüíˋ nilíˋ ˈníˈˋ níiñˉ ˈnʉ́ˈˋ uíiˈ˜ e jáˈˉ lɨ́ɨngˋnaˈ júuˆ quiéˉe; jo̱ dsʉˈ i̱i̱ˋ i̱ teáangˉ teáˋ có̱o̱ˈ˜ júuˆ quiéˉe carta˜ seeiñˋ fɨˊ jmɨgüíˋ la, jo̱baˈ nileámˋbre jee˜ jaléˈˋ dseeˉ quiáˈrˉ.\n14 ’Jo̱ ˈnʉ́ˈˋ, mɨ˜ nimóˆnaˈ co̱o̱ˋ e gaˋ eáangˊ e nijméˉ dseaˋ fɨˊ dsíiˊ guáˈˉ féˈˋ e siˈˊ fɨˊ Jerusalén fɨˊ lɨ˜ lɨ́ɨˊ e guáˈˉ güeangˈˆ quiáˈˉ Fidiéeˇ lɨ́ˈˆ laco̱ˈ cajmeˈˊ jaangˋ i̱ caféˈˋ cuaiñ˜ quiáˈˉ Fidiéeˇ malɨɨ˜gui eáangˊ i̱ calɨsíˋ Daniel —güɨngángˈˋnaˈ e júuˆ la, ˈnʉ́ˈˋ, dseaˋ ɨˋnaˈ e la—, jo̱ mɨ˜ nitɨ́ˉ e íˈˋ jo̱, jaléngˈˋ dseaˋ i̱ neáangˊ fɨˊ lɨ˜ se̱ˈˊ Judea güɨcuí̱i̱ˆbre fɨˊ jee˜ móˈˋ. 15 Jo̱guɨ song i̱i̱ˋ dseaˋ dsíiñˉ fɨˊ yʉ́ˈˆ ˈnʉ́ʉˊ mɨ˜ nitɨ́ˉ e íˈˋ jo̱, jaˋ güɨjgiáaiñˋ faˈ e nidsiˈuǿøˈr˜ jaléˈˋ e seaˋ quiáˈrˉ, co̱ˈ ˈnéˉ cuí̱ˉbre; 16 jo̱guɨ song i̱i̱ˋ dseaˋ taang˜ jmooˋ ta˜ fɨˊ jee˜ móˈˋ, jo̱baˈ jaˋ güɨˈíˆ dsíirˊ faˈ e niquɨngˈˉguɨr fɨˊ quiáˈrˉ e faˈ e nidsiquié̱e̱rˋ jaléˈˋ sɨ̱ˈrˆ. 17 ¡Lɨ́ˈˆ e ngɨ˜ fɨ́ɨˆ jaléngˈˋ dseamɨ́ˋ i̱ jo̱bɨ quiéengˋ yʉ̱ʉ̱ˋ mɨ˜ tɨˊ lɨ˜ jo̱ o̱si dseamɨ́ˋ i̱ jo̱bɨ cuøˈˊ yʉ̱ʉ̱ˋ tʉ́ˈˋ é! 18 Jo̱ nab tíiˊguɨ e mɨ́ɨˈ˜naˈ Fidiéeˇ e jaˋ dsijéeˊ jaléˈˋ e la dseángˈˉ lajeeˇ ji̱i̱ˋ güíiˉ, 19 dsʉco̱ˈ ie˜ jo̱ dseángˈˉ eáamˊ iihuɨ́ɨˊ niˈíngˈˋ jaléngˈˋ dseaˋ e jaˋ mɨˊ cangongɨ́ɨiñˉ jí̱i̱ˈ˜ co̱o̱ˋ ya̱ˈˊ latɨˊ mɨ˜ catɨro̱o̱ˇ jmɨgüíˋ, o̱ˈguɨ nidsingɨ́ɨiñˉ mɨ˜ ningɨ́ˋ jo̱. 20 Jo̱ faco̱ˈ Fíiˋnaaˈ nijmɨˈɨɨiñ˜ eáangˊ e nidsijéeˊ jaléˈˋ e jo̱, jo̱baˈ jí̱i̱ˈ˜ jaangˋ joˋ i̱i̱ˋ nileángˋ jóng faco̱ˈ lajo̱; dsʉˈ nɨcajmitiiñ˜ jaléˈˋ e jo̱ uíiˈ˜ e ˈneáaiñˋ jaléngˈˋ dseaˋ quiáˈˉbre i̱ nɨcaguíñˈˋ lamɨ˜ jéengˋguɨ.\n21 ’Jo̱ ie˜ jo̱, song i̱i̱ˋ dseaˋ nijmɨgǿøngˋ ˈnʉ́ˈˋ jo̱ nisɨ́ˈrˋ ˈnʉ́ˈˋ lala: “I̱ lab i̱ dseaˋ i̱ sɨjeengˇnaˈ do”, o̱si “Dob siñˈˊ” é, dsʉˈ jaˋ jáˈˉ güɨlíingˋnaˈ jí̱i̱ˈ˜ co̱o̱ˋ, co̱ˈ o̱ˈ jáˈˉ e lajo̱. 22 Co̱ˈ fɨ́ɨmˊbingˈ nijalíingˉ i̱ nijmɨgóoˋ e nijmɨcaaiñ˜ e lɨ́ɨiñˊ Dseaˋ Jmáangˉ, o̱si nijmɨgóorˋ e lɨ́ɨiñˊ dseaˋ i̱ féˈˋ cuaiñ˜ quiáˈˉ Fidiéeˇ é; jo̱ nijméˉbre jaléˈˋ li˜ e quɨ́ɨˈr˜ jmɨɨ˜ e dsigáˋ dsíiˊ dseaˋ e lɨ́ˈˆ laco̱ˈ iiñ˜ e nilɨgøøngˋ dseaˋ, jo̱ dseáamˈ˜ e nilɨgøøngˋ la quie̱ˊguɨ i̱ dseaˋ i̱ nɨcaguíngˈˋ Fidiéeˇ i̱ nɨlɨ́ɨngˊ dseaˋ quiáˈrˉ. 23 Jo̱ lana fɨ́ɨˉɨ ˈnʉ́ˈˋ, ˈnéˉ e eáamˊ sɨñiingˇ óoˊnaˈ, co̱ˈ nɨcaliúumˈ˜baa ˈnʉ́ˈˋ e júuˆ la lamɨ˜ jéengˊguɨ.\nJial mɨ˜ nijáaˊtu̱ i̱ dseaˋ i̱ jáaˊ fɨˊ ñifɨ́ˉ i̱ lɨ́ɨngˊ dseaˋ jmɨgüíˋ\n24 ’Jo̱ mɨ˜ nitɨ́ˉ e jmɨɨ˜ jo̱, mɨ˜ nisóongˉ jaléˈˋ e iihuɨ́ɨˊ e nijáaˊ do, jo̱ joˋ nicuǿˉguɨ ieeˋ jɨr˜, o̱ˈguɨ sɨˈˋ nicuǿˉguɨr jɨr˜ cajo̱. 25 Jo̱guɨ nijiúmˈˋ jaléngˈˋ nʉ́ʉˊ i̱ sɨtǿngˈˉ fɨˊ yʉ́ˈˆ jmɨgüíˋ, jo̱guɨ niguiáˈˉ fɨˊ yʉ́ˈˆ jmɨgüíˋ. 26 Jo̱ jo̱guɨb mɨ˜ nitɨ́ˉ íˈˋ e nigáaˊtu̱ jnea˜ fɨˊ jmɨgüíˋ la, dseaˋ lɨ́ɨnˊn jaangˋ dseaˋ jmɨgüíˋ i̱ jáaˊ fɨˊ ñifɨ́ˉ, jo̱ nigáaˊa fɨˊ jee˜ cabøø˜ jníiˊ có̱o̱ˈ˜guɨ jaléˈˋ e ˈgøngˈˊ jo̱guɨ e jɨˈˋ laniingˉ güeaˈˆ jɨˈˋ niguoˈˆ quiáˈˉ Fidiéeˇ. 27 Jo̱ jo̱b mɨ˜ nitɨ́ˉ íˈˋ e nisíngˉ Fidiéeˇ jaléngˈˋ ángeles quiáˈrˉ; jo̱ i̱ ángeles do niseáiñˈˋ jaléngˈˋ dseaˋ i̱ nɨcaguíngˈˋ Fidiéeˇ lamɨ˜ jéengˊguɨ fɨˊ lajɨˋ quiʉ̱́ˋ quiúungˈ˜ jmɨgüíˋ, catɨˊ lɨ˜ huí̱i̱ˉguɨ quiáˈˉ guóoˈ˜ uǿˉ jo̱guɨ catɨˊ lɨ˜ huí̱i̱ˉguɨ quiáˈˉ yʉ́ˈˆ jmɨgüíˋ cajo̱.\n28 ’Jo̱ té̱e̱ˊ óoˊnaˈ laˈeáangˊ có̱o̱ˈ˜ e júuˆ quiáˈˉ ˈmaˋ güɨñíˈˆ: Mɨ˜ nɨdsi˜ guoˈˋ e síˈˋ quiáˈˉ, jo̱guɨ nɨˈiáˋ máˈˆ e síˈˋ quiáˈˉ cajo̱, jo̱baˈ nɨñíˆ ˈnʉ́ˈˋ e quiá̱bˈˉ nijaquiéengˊ ji̱i̱ˋ jmɨ́ɨˊ jóng. 29 Jo̱ lajo̱b lɨ́ɨˊ có̱o̱ˈ˜ e júuˆ la; co̱ˈ mɨ˜ nɨmóoˉ ˈnʉ́ˈˋ e nɨdsijéeˊ jaléˈˋ e jo̱, jo̱baˈ nɨcuøˊ li˜ jóng e quiá̱bˈˉ nigáaˊa, jnea˜ dseaˋ lɨ́ɨnˊn dseaˋ jmɨgüíˋ i̱ jáaˊ fɨˊ ñifɨ́ˉ. 30 Co̱ˈ dseángˈˉ jáˈˉbaˈ fáˈˋa e dseángˈˉ ˈnéˉ e nidsijéebˊ jaléˈˋ e jo̱ nʉ́ˈˉguɨ e nijúungˉ jaléngˈˋ dseaˋ i̱ seengˋ lajeeˇ lana. 31 Co̱ˈ niˈíimˉ fɨˊ laˈúngˉ jmɨgüíˋ jo̱guɨ lajo̱bɨ laˈúngˉ fɨˊ yʉ́ˈˆ jmɨgüíˋ cajo̱, dsʉˈ jaˋ tó̱o̱ˋ jmɨɨ˜ faˈ e jaˋ nilɨti˜ jaléˈˋ júuˆ quiéˉe.\n32 ’Jo̱ dsʉˈ jí̱i̱ˈ˜ jaangˋ dseaˋ jaˋ i̱i̱ˋ ñiˊ e júuˆ jo̱ jéengˊguɨ cuaiñ˜ quiáˈˉ e˜ jmɨɨ˜ jo̱guɨ e˜ íˈˋ e nidsijéeˊ jaléˈˋ e jo̱, jo̱ jɨˋguɨ latɨˊ jaléngˈˋ ángeles quiáˈˉ Fidiéeˇ jaˋ ñirˊ e jo̱, o̱ˈguɨ jnea˜ cajo̱, dseaˋ lɨ́ɨnˊn i̱ Jó̱o̱ˊ Fidiéeˇ camɨ́ɨngˈ˜ do, jaˋ ñiiˉ, co̱ˈ dseángˈˉ lají̱i̱ˈ˜ Tiquíˆiiˈ Fidiéeˇ dseaˋ guiing˜ ñifɨ́ˉbingˈ ñiˊ e jo̱.\n33 ’Jo̱baˈ fɨ́ɨˉɨ ˈnʉ́ˈˋ e dseángˈˉ ˈnéˉ e ñiingˇ óoˊnaˈ contøømˉ e sɨjeengˇnaˈ jaléˈˋ e jo̱, jo̱guɨ féengˈ˜naˈ Fidiéeˇ, co̱ˈ jaˋ ñíˆnaˈ røøˋ lɨ˜ dseángˈˉ e nidsijéeˊ jaléˈˋ e jo̱. 34 Co̱ˈ e la lɨ́ɨˊ lafaˈ jaangˋ dseaˋ i̱ niˈíˋ fɨˊ dséˉ fɨˊ lɨ˜ huí̱i̱ˉ, jo̱ lajeeˇ e nʉ́ˈˉguɨ nigüɨˈɨ́ɨrˊ fɨˊ quiáˈrˉ, jo̱ caseáaiñˊ dseaˋ ˈléengˈ˜ quiáˈrˉ, jo̱ cacuøˈrˊ ta˜ lajaangˋ lajaaiñˈˋ do, jo̱guɨ caseáaiñˊ jaangˋ dseaˋ i̱ jmóoˋ íˆ jaléngˈˋ i̱ dseaˋ jmóoˋ ta˜ do. 35 Jo̱baˈ lalab cajíngˈˉ i̱ dseaˋ i̱ néeˊ ni˜ dseaˋ ˈléengˈ˜ do casɨ́ˈrˉ jaléngˈˋ i̱ dseaˋ jmóoˋ ta˜ do: Jmiñiingˇ óoˊ ˈnʉ́ˈˋ, meléˆ, co̱ˈ jaˋ ñíˆnaˈ lɨ˜ e nigüeángˈˊtu̱ i̱ dseaˋ fii˜ ˈnʉ́ʉˊ la, su milíˆ na o̱si uǿøˋ guiéˉ nʉ́ʉbˊ é, o̱si téeˉ ogóoˊ mɨ˜ niquíˈˉ túˋ é, o̱si dsaˈeeˋguɨb é; 36 co̱ˈ jial fɨng lajeeˇ tengˈˊ ˈnʉ́ˈˋ güɨɨmˋbaˈ nigüeáiñˈˊ. 37 Jo̱ lají̱i̱ˈ˜ e fɨ́ɨˉɨ ˈnʉ́ˈˋ la, lajo̱b lɨ́ɨˊ júuˆ quiéˉe có̱o̱ˈ˜ dseaˋ jiéngˈˋguɨ cajo̱: ¡Lɨ́ˈˆ ˈnéˉbaˈ e jmiñiingˇ óoˊnaˈ!


Patrom:Wikeriadur:Ger stag ouzh an nevezentioù/2008 - Wikeriadur\nPatrom:Wikeriadur:Ger stag ouzh an nevezentioù/2008\nSizhun 1 (1 betek 6 Genver 2008)[kemmañ]\nbloavezh mat : Bloavezh mat d'an holl genlabourerien, ha d'ar re all ivez.\nSizhun 2 (7 betek 13 Genver 2008)[kemmañ]\nbutun : hiviziken n'hellor ken butuniñ el lec'hioù foran ken, tavarnioù, pretioù hag all.\nSizhun 3 (14 betek 20 Genver 2008)[kemmañ]\nmell-droad : disul da noz e voe roet lamm da skipailh Marsilha gant Roazhoniz. Setu ar Vretoned en o jeu adarre.\nSizhun 4 (21 betek 27 Genver 2008)[kemmañ]\nkarta : tregont vloaz 'zo e voe sinet karta sevenadurel Breizh gant Valéry Giscard d'Estaing. Hiziv an deiz emeur o prederiañ war ur garta sevenadurel nevez a dalvezfe evit ar bloavezhioù a zeu.\nSizhun 5 (28 Genver betek 3 C'hwevrer 2008)[kemmañ]\npriz : Disadorn e voe roet prizioù Frañs 3 2008 e Plañvour, tra ma kresk ar prizioù er stalioù.\nSizhun 6 (4 betek 10 C'hwevrer 2008)[kemmañ]\nkren-douar : Disul e voe marvet 23 den da vihanañ da heul ur c'hren-douar kreñv c'hoarvezet e kornôg Rwanda.\nSizhun 7 (11 betek 17 C'hwevrer 2008)[kemmañ]\ndrouiz : d'ar 6 a viz C'hwevrer ez eas Gwenc'hlan ar Skouezeg, drouiz meur Goursez Breizh, da anaon.\nSizhun 8 (18 betek 24 C'hwevrer 2008)[kemmañ]\ndizalc'h : Dizalc'h eo Kosovo abaoe disul. Lod, evel gouarnamant emren Euskadi e Spagn, a embann ez eo dizalc'hiezh Kosovo ur skouer da heuliañ.\nSizhun 9 (25 C'hwevrer betek 2 Meurzh 2008)[kemmañ]\nkunujenn : klevet oa bet prezidant ar Republik c'hall o leuskel ur gunujenn e saloñs al labour-douar er sizhun dremenet.\nSizhun 10 (3 betek 9 Meurzh 2008)[kemmañ]\ndilennadeg : disul e vo dalc'het tro gentañ dilennadegoù ar c'huzulioù-kêr.\nSizhun 11 (10 betek 16 Meurzh 2008)[kemmañ]\nskrivadenn : disul e oa bet dalc'het tro gentañ an dekvet skrivadenn e brezhoneg. Tud a oa deuet niverus da genstrivañ da Vrest, da Gemper, da Landivizio, da Lannarstêr, da Naoned, d'an Ospital, da Bempoull ha da Roazhon.\nSizhun 12 (17 betek 23 Meurzh 2008)[kemmañ]\nSkrabell : Emaomp etre tro gentañ hag eil tro ar c'hentañ kenstrivadeg Skrabell brezhonek. Meur a genlabourer d'ar Wikeriadur a zo bet dibabet da vont da Garaez d'ar 4 a viz Mae da gemer perzh el lodenn ziwezhañ.\nSizhun 13 (24 betek 30 Meurzh 2008)[kemmañ]\nPask : Ar Sizhun-Fask emañ ar sizhun-mañ.\nSizhun 14 (31 Meurzh betek 6 Ebrel 2008)[kemmañ]\nboikotiñ : kaoz a zo da voikotiñ ar c'hoarioù olimpek pe al lid digeriñ a vo dalc'het e Beijing e Sina en hañv-mañ.\nSizhun 15 (7 betek 13 Ebrel 2008)[kemmañ]\nflammenn : Bec'h he devez flammenn ar C'hoarioù Olimpek oc'h ober he zroiad dre ar bed a-raok mont da Sina.\nSizhun 16 (14 betek 20 Ebrel 2008)[kemmañ]\nlestr-spluj : hervez ar varnerien e karg eus afer peñse ar Bugaled Breizh e vefe ul lestr-spluj kiriek d'ar gwallzarvoud-se.\nSizhun 17 (21 betek 27 Ebrel 2008)[kemmañ]\nobidoù : lidet e oa bet obidoù Aimé Césaire, ar barzh hag emsaver matinikat, disul e Fort-de-France.\nSizhun 18 (28 Ebrel betek 4 Mae 2008)[kemmañ]\npeñse : Peñse a oa bet graet gant ur vag-pesketa digwener er sizhun dremenet p'edo o tont en-dro da Zamgan.\nSizhun 19 (5 betek 11 Mae 2008)[kemmañ]\nkelc'hwidenn : Miliadoù a dud a zo marvet e Birmania abalamour d'ar gelc'hwidenn Nargis he deus degaset freuz ha reuz eno en dibenn-sizhun-mañ.\nSizhun 20 (12 betek 18 Mae 2008)[kemmañ]\nSizhun 21 (19 betek 25 Mae 2008)[kemmañ]\nSizhun 22 (26 Mae betek 1 Mezheven 2008)[kemmañ]\nSizhun 23 (2 betek 8 Mezheven 2008)[kemmañ]\nSizhun 24 (9 betek 15 Mezheven 2008)[kemmañ]\nSizhun 25 (16 betek 22 Mezheven 2008)[kemmañ]\nSizhun 26 (23 betek 29 Mezheven 2008)[kemmañ]\nSizhun 27 (30 Mezheven betek 6 Gouere 2008)[kemmañ]\nSizhun 28 (7 betek 13 Gouere 2008)[kemmañ]\nSizhun 29 (14 betek 20 Gouere 2008)[kemmañ]\nSizhun 30 (21 betek 27 Gouere 2008)[kemmañ]\nSizhun 31 (28 Gouere betek 3 Eost 2008)[kemmañ]\nSizhun 32 (4 betek 10 Eost 2008)[kemmañ]\nSizhun 33 (11 betek 17 Eost 2008)[kemmañ]\nSizhun 34 (18 betek 24 Eost 2008)[kemmañ]\nSizhun 35 (25 Eost betek 31 Eost 2008)[kemmañ]\nSizhun 36 (1 betek 7 Gwengolo 2008)[kemmañ]\nSizhun 37 (8 betek 14 Gwengolo 2008)[kemmañ]\nSizhun 38 (15 betek 21 Gwengolo 2008)[kemmañ]\nSizhun 39 (22 betek 28 Gwengolo 2008)[kemmañ]\nSizhun 40 (29 Gwengolo betek 5 Here 2008)[kemmañ]\nSizhun 41 (6 betek 12 Here 2008)[kemmañ]\nSizhun 42 (13 betek 19 Here 2008)[kemmañ]\nSizhun 43 (20 betek 26 Here 2008)[kemmañ]\nSizhun 44 (27 Here betek 2 Du 2008)[kemmañ]\nSizhun 45 (3 betek 9 Du 2008)[kemmañ]\nSizhun 46 (10 betek 16 Du 2008)[kemmañ]\nSizhun 47 (17 betek 23 Du 2008)[kemmañ]\nSizhun 48 (24 betek 30 Du 2008)[kemmañ]\nSizhun 49 (1 betek 7 Kerzu 2008)[kemmañ]\nSizhun 50 (8 betek 14 Kerzu 2008)[kemmañ]\nSizhun 51 (15 betek 21 Kerzu 2008)[kemmañ]\nSizhun 52 (22 betek 28 Kerzu 2008)[kemmañ]\nAdtapet diwar « https://br.wiktionary.org/w/index.php?title=Patrom:Wikeriadur:Ger_stag_ouzh_an_nevezentioù/2008&oldid=26088 »\nKemmoù diwezhañ degaset d'ar bajenn-mañ d'an 6 Gen 2008, da 19:53.


Quenta quevren - An naontecvet Chabistr - Wikimammenn\nQuenta quevren - An naontecvet Chabistr\nYouen-Yan-Lois Derrien, 1779-1792 (?) (p. 64-66)\n◄ An decvet Meditation hac an trivec’hvet Chabistr. Amâ e teu an Ene da choas ar vuez devot An naontecvet Chabistr. Penaus e ranquer ober ar Gonfession general An uguentvet Chabistr. Ur brotestation gaer evit imprima en Ene ar resolution da servicha Doue, hac evit conclui an actou a binigen ►\nCHetu ase’ta, va Philotee, ar meditationou requis hervez hon intention ; pa ho pezo ii great, it hardimant gant ur speret a humilite da ober ho Confession general ; Hoguen, me ho ped, na zeut guet d’en em droubli gant amprehansion ebet. Ar Scorpion pehini en deveus hor flemet, a so binimus oc’h hor flem ; mæs pa vez great eol anezàn, eo ur remed excellant a enep e flem e-unan. Ar pec’het ne de mezus nemet pa er greomp, mæs pa vez convertisset e Confession hac e Pinigen, e teu da veza enorabl ha profital d’hor silvidigpez. At Gontrition hac ar Gonfession a so quer caër, hac a so ganto ur c’huez quer mad, ma c’heffaçont ar vileni ha ma chasseont ar flear eus ar pec’her. Simon al Lofr a lavare oa Madalen pec’heres ; hoguen hor Salver a lavaras ne doa quet, ha ne gomse mui nemet eus ar parfumou hac eus an onganchou a c’huez-mad pere a scuillas ar Benitantes-mâ var e ben adorabl, hac ar garantez-vras pehini e devoa evintàn. Mar doump humbl erfat, Philotee, hor pec’het a zisplijo deomp infinimant, abalamour ma ze offanset Doue dreizàn ; mæs ar Gonfession eus hor pec’het a vezo douç hac agreabl deomp, abalamour ma zeo enoret Doue dreizi. Ur certen soulajamant hor bez o lavaret d’ar Medecin ar boan a vez oc’h hon tourmanti.\nPa viot erruet dirac ho Tad Spirituel, en em imaginit da veza var Menez Calvar dindan treid Jesus-Christ crucifiet, hac e c’hoad precius o tistilla a bep-tu evit ho coualc’hi diouz ho pec’hejou ; rac peguement bennac na ve quet ar Goad propr eus hor Salver, cousgoude ar merit eus e c’hoad squillet eo a zeu da arrousi en abondanç ar Benitantet etro ar Gonfessionalou. Digorit ervat eta ho caloun evit ober d’ar pec’hejou sortial anezi dre ar Gonfession ; rac dre ma sortiint emeas, ec’hantreo ar meritou precius a Bassion hor Salver enni, evit e c’harga eus a venedictionou.\nMæs cofessaït oll ervat, simplamant ha franchamant ; countantit ervat ho coustianç en dra-se ur veich : ha great quemense, selaouit an avertissamant hac an ordrenançou a roï servicher Doue deoc’h, ha livirit en ho caloun : Parlantit ouzin, va Autrou, rac ho servicher pe ho fervicheres ho cleo. Ya, Philoree, Doue eo a glevit, pa en deveus lavaret d’ar re a zalc’h e blaç : nep ho cleo am c’hleo-me. Grit goudese ar brotestation a so amâ varlerc’h, pehini a servich da gonclui hoc’h oll gontrition, hac a dleit da veza meditet ha consideret da guenta : lennit-hi attantivamant ha gant muy a regret a vezo possibl deoc’h.\nAdtapet diwar « https://br.wikisource.org/w/index.php?title=Quenta_quevren_-_An_naontecvet_Chabistr&oldid=122313 »


Cuch - Wikipedia\n(Adkaset eus Glyn Cuch)\nAr stêr Cuch, pe Afon Cuch e kembraeg (skrivet Cych e saozneg) zo ur stêr vihan eus mervent Kembre, adstêr d'ar stêr Teifi, ul lev hanter er c'hornôg da gêrig Castell Newydd Emlyn. Div lev hanter hed zo dezhi. Hi an hini a ra an disparti etre hanternoz Sir Benfro ha Sir Gaerfyrddin.\nKember ar stêrioù Cuch (en tu dehou) ha Teifi\nEieniñ a ra ar stêr Cuch en torgennoù etre Crymych (Sir Benfro) ha Cynwyl Elfed (Sir Gâr).\nDaou froud, Sylgen ha Barddu, o kemberañ e Cwmorgan a ya d'ober ar stêr Cuch. Alese e red ar stêr war -du ar gwalarn. Goude ur c'hilometr bennak e kember ar stêr Mamog, deuet eus ar reter, e-tal Capel Iwan. neuze e red dre ur saonenn strizh koadek d'ober Glyn Cuch (pe Cwm Cuch). E-kerzh he red dre ar saonenn e tegouezh meur a wazh all, ar stêrioù Pedran ha Dulas, eus ar c'hornôg, d'en em deuler er stêr Cuch. E-kichen kêriadennig Abercych e teu e-maez eus Llyn Cuch.\nPwyll o chaseal e Glyn Cuch - en diadreñv e weler Arawn, prest da dennañ war ar c'harv. Skeudenn eus levr Charlotte Guest, troidigezh saoznek eus ar Mabinogion (eil embannadur, 1877)\nE Glyn Cuch e c'hoarvez chaseadenn Pwyll Pendefig Dyfed e skourr kentañ Pedair Cainc y Mabinogi:\nPwyll, Pendefig Dyfed, a oa aotrou war seizh kantrev rouantelezh Dyfed. Un deiz ez eas da chaseal. En em gavout a reas gant Arawn, roue Annwn.\nAdtapet diwar « https://br.wikipedia.org/w/index.php?title=Cuch&oldid=1848714 »\nDernière modification le 30 Gwe 2019, à 05:43


Pajenn:Morvan - Kenteliou hag istoriou a skuer vad evit ar Vretoned, 1889.djvu/264 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/264\nEscop a reas renta d’ar relegou-ze an holl henoriou a elle da lacat renta dezho. Goudeze e cassas da Rom relegou ar verzerien hag an holl scrijou great divarbenn ho merzerinti.\nAr Pap Urban eiz, pa ziscleriaz eurus Santez Mari-Madalen Pazzi, a gasas da leanezet Carmez, da Florans, eur groaz e pehini e lavare en doa laket eun tam euz ar guir groaz, eun tam euz a relegou Mari-Madalen Pazzi, hag ive eun tam euz a relegou Mari-Madalen merzeriet er Japon dre an tan. Evelse ar Pap Urban eiz en doa en eun doare bennag, discleriet eurus ar verc’hez-ma euz ar Japon.\nAn teir maouez Madalen, Jannet hag Agnez, hag ar potrig Lois, a dlie eta beza staget oc’h ar groas. Gortozet e voue an deis da zont evit ho lacat d’ar maro. Laket e vouent var doare grivizi evit na vije ket red dezho bale hag evit na vije ket great a zismegans dezho en eur vont. Ar vech kenta oa marteze ma lakeat gragez a reng huel evelse d’ar maro ; hogen ar verzerezet n’en em glement ket. Caout a rea dezho zoken e voa re a zamant evitho, ha mam Taquenda a c’houlennas beza tachet oc’h ar groaz evit beza henveloc’h oc’h hor Salver. Hogen ar vourrevien a lavaras n’o devoa ket bet an urs-ze, hag e voue staget gant kerdin ervez ar c’hiz. Savet e voue neuze he c’hroaz, hag ac’hano an Itron caloneg-ze a brezege, d’ar re a voa deut da zellet, a enep fals relijionou ar Japon. Ne voue ket lezet pell da goms. Eur bourreo a roas dezhi eun taol goaf pehini he gouliaz ep he laza ; mes eun eil taol a dreuzas dezhi he c’halon.\nLoizig hag he vam a voue staget goude ha savet an eil dirag egile. Madalen a gourache he map.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/264&oldid=162317 »\nKemmoù diwezhañ degaset d'ar bajenn-mañ d'an 15 Mae 2020, da 17:57.


Adolf "Dolfo" Joseph Ferdinand Galland ganet d'an 19 a viz Meurzh 1912 e Westerholt e Westphalia hag aet da anaon d'an 9 a viz C'hwevrer 1996 e Remagen-Oberwinter) a oa ur jeneral alaman eus al Luftwaffe met ivez ur mailh (pe un As) dre m'en devoa tizhet 104 c'harr-nij enebour en holl war talbenn kornôg an Eil Brezel-bed Kaset en deus 705 nij-brezel da benn, ha tizhet ez eo-eñ bet dre beder gwech.\n1 Adolf Galland ha brezel Spagn\n2 Adolf Galland en Eil brezel-bed\n3 Adolf Galland penn ar chase Alaman\nAdolf Galland ha brezel Spagn[kemmañ | kemmañ ar vammenn]\nBet eo bet engouestl a youl vat e 1937 e brezel Spagn. Nijal a rae el Lejion Condor dindan stumm tagadennoù-nij war zu an douar o reiñ harp d'ar vroadelourien dindan urhzioù Francisco Franco El Caudillo. Pa echuas e zro-brezel e 1938 Adolf Galand a vez kaset da labouret e ministrerezh an aer Alaman da sevel levrigoù strategiezh ha teknikel da geñver e skiant-prenet evel blenier kirri-nij tag war zu an douar. War ar memes koulz-amzer e vez kelenner evit ar strolladoù blenerien kirri-nij tag war zu an douar.\nAdolf Galland en Eil brezel-bed[kemmañ | kemmañ ar vammenn]\nPa erru mare aloubadeg Polonia e miz gwengolo 1939 e ya gant nijal hag un-dro nijoù-brezel tag war zu an douar. E-penn kentañ ar bloavezh 1940 e vez klasket gant Adolf Galland da gendrec'hiñ e ofisourien da lakkat anezhañ da vont gant hent ar blenerien kirri-nij stourm.\nGalland a vez o nijal gant ur Messerschmitt Bf 109 e-pad emgann Bro C'hall hag emgann Bro-Saoz. E-fin ar bloavezh 1940 ez eo pignet an niver a dizhou gantañ etrezek 57 karr-nij enebour.\nEvit ar bloavezh 1941 e chom Galland gant ar stourm a-enep ar Royal Air Force (RAF) a-us da mor Breizh ha norzh ar Frañs. E miz-du 1941 ez eo pignet e niver dizhoù etrezek 96 karr-nij enebour.\nSpecial Film Project 186, Adolf Galand ha dirazhañ Hans-Ulrich Rudel\nAdolf Galland penn ar chase Alaman[kemmañ | kemmañ ar vammenn]\nMiz du 1941 e ya da anaon Werner Mölders, penn an holl strolladoù kirri-nij chase Alaman General der Jagdflieger, en ur gwallzarvoud-nij. Adolf Galland a vez kaset d'e lerc'h hag a chomo gant ar garg'se betek miz genver 1945.\nGant ma oa penn an holl strolladoù kirri-nij chase Alaman e oa bet diffenet groñs dezhañ da gemer perzh en nijoù-brezel.\nSkrid anaon Adolf Galland The Independent (14 a viz C'hwevrer 1996)\n↑ [ Air & Cosmos, Nnn 1553, 16 a viz C'hwevrer 1996 ]\n↑ 14/02/1996 The Independent gant John Crossland - OBITUARY : General Adolf Galland\nAdtapet diwar « https://br.wikipedia.org/w/index.php?title=Adolf_Galland&oldid=1975252 »\nSoudarded an Trede Reich\nKemmoù diwezhañ degaset d'ar bajenn-mañ d'an 6 Meu 2022, da 09:58.